## Uredba o unutarnjem ustrojstvu Ministarstva vanjskih i eruopskih poslova

### NN 10/2012 (23.1.2012.), Uredba o unutarnjem ustrojstvu Ministarstva vanjskih i eruopskih poslova

VLADA REPUBLIKE HRVATSKE

281

Na temelju članka 65. Zakona o vanjskim poslovima (»Narodne novine«, broj 48/96) i članka 63. stavka 2. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 19. siječnja 2012. godine donijela

UREDBU

O UNUTARNJEM USTROJSTVU MINISTARSTVA VANJSKIH I EUROPSKIH POSLOVA

I. OPĆE ODREDBE

Članak 1.

Uredbom o unutarnjem ustrojstvu Ministarstva vanjskih i europskih poslova (u daljnjem tekstu: Uredba), uređuje se: ustroj Ministarstva vanjskih i europskih poslova (u daljnjem tekstu: Ministarstvo), nazivi i djelokrug upravnih organizacija i unutarnjih ustrojstvenih jedinica, kategorizacija i ustroj diplomatskih misija i konzularnih ureda Republike Hrvatske u inozemstvu (u daljnjem tekstu: DM/KU), prijam u službu za pojedine državne službenike bez natječaja, okvirni broj državnih službenika i namještenika, posebni položaji u Ministarstvu, upravljanje Ministarstvom i DM/KU (u daljnjem tekstu: služba vanjskih poslova), način planiranja poslova, kao i druga pitanja od osobitog značaja za rad Ministarstva.

II. USTROJ MINISTARSTVA

Članak 2.

Za obavljanje poslova iz djelokruga Ministarstva ustrojavaju se sljedeće upravne organizacije i unutarnje ustrojstvene jedinice:

Kabinet ministra;

Ured zamjenika ministra;

Uprava za europske poslove;

Uprava za bilateralne poslove;

Uprava za multilateralne poslove i globalna pitanja;

Uprava za europsko pravo, međunarodno pravo i konzularne poslove;

Glavno tajništvo;

Diplomatska akademija;

Samostalna služba za diplomatski protokol;

Samostalna služba za analitiku i političko planiranje;

Samostalna služba za odnose s javnošću i informiranje;

Samostalna služba za prevođenje;

Samostalna služba za Zajedničku vanjsku i sigurnosnu politiku (ZVSP) i Zajedničku sigurnosnu i obrambenu politiku (ZSOP);

Inspektorat službe vanjskih poslova;

Samostalni odjel za unutarnju reviziju.

Članak 3.

U Ministarstvu se ustrojavaju posebni položaji:

1. Glavni pravni savjetnik;

2. Savjetnik ministra;

3. Glasnogovornik.

Nositelje posebnih položaja imenuje ministar/ministrica vanjskih i europskih poslova (u daljnjem tekstu: ministar).

III. DJELOKRUG UPRAVNIH ORGANIZACIJA I UNUTARNJIH USTROJSTVENIH JEDINICA

1. KABINET MINISTRA

Članak 4.

Kabinet ministra obavlja stručne i organizacijske poslove za ministra u cilju omogućavanja nesmetanog i uspješnog obavljanja njegovih službenih zadataka i protokolarnih aktivnosti; po nalogu ministra neposredno kontaktira i surađuje sa stranim diplomatskim misijama u zemlji; brine o pripremi nastupa ministra u medijima, te u tome dijelu usko surađuje s glasnogovornikom i drugim ustrojstvenim jedinicama Ministarstva; koordinira provedbu politika i odluka po pitanjima iz djelokruga pojedinih uprava i ustrojstvenih jedinica Ministarstva; koordinira poslove u vezi sa sjednicama Vlade Republike Hrvatske (u daljnjem tekstu: Vlada RH) i radnim tijelima Vlade RH; zaprima predstavke i pritužbe građana, brine o daljnjem postupanju po istima; te obavlja i druge poslove iz svog djelokruga.

2. URED ZAMJENIKA MINISTRA

Članak 5.

Ured zamjenika/zamjenice ministra (u daljnjem tekstu: Ured zamjenika ministra) obavlja stručne i organizacijske poslove za zamjenika ministra u cilju omogućavanja nesmetanog i uspješnog obavljanja njegovih službenih zadataka, te protokolarnih i medijskih aktivnosti; koordinira provedbu politika i odluka po pitanjima iz djelokruga pojedinih ustrojstvenih jedinica Ministarstva, te obavlja i druge poslove iz svog djelokruga.

3. UPRAVA ZA EUROPSKE POSLOVE

Članak 6.

Uprava za europske poslove obavlja i koordinira poslove koji se odnose na predstavljanje i sudjelovanje Republike Hrvatske u radu tijela Europske unije; upravne i stručne poslove koji se odnose na suradnju i koordinaciju tijela državne uprave u pripremi stajališta na osnovi kojih tijela državne vlasti i tijela lokalne/regionalne samouprave djeluju u institucijama i tijelima Europske unije te suradnju s Hrvatskim saborom u tom postupku; koordinaciju aktivnosti tijela državne uprave i tijela lokalne i područne (regionalne) samouprave u okviru poslova iz njihovog djelokruga koji su povezani s Europskom unijom; pruža analitičku podršku iz svojeg djelokruga; osigurava provođenje utvrđene vanjske politike Republike Hrvatske u bilateralnim odnosima s europskim državama, članicama EU te političkim pitanjima vezanim za rad RH u tijelima EU; prati kretanja unutar EU, stajališta i aktivnosti institucija i tijela EU te zemalja članica EU; predlaže i provodi mjere u cilju unaprjeđivanja odnosa RH s EU-om i njezinim članicama; koordinira aktivnosti Misije Republike Hrvatske pri Europskoj uniji i pri Europskoj zajednici za atomsku energiju i veleposlanstava Republike Hrvatske u zemljama članicama EU i drugim europskim državama o relevantnim pitanjima EU; prati i usmjerava rad diplomatskih misija i konzularnih ureda Republike Hrvatske u inozemstvu u području svog djelovanja, pri čemu posebno usko surađuje s Misijom Republike Hrvatske pri Europskoj uniji i pri Europskoj zajednici za atomsku energiju; koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke Europskog vijeća, različitih formata Vijeća Europske unije, odnosno za sastanke Odbora Stalnih predstavnika pri Europskoj uniji (COREPER), a u svrhu osiguravanja koordiniranog istupanja predstavnika Republike Hrvatske u radu institucija Europske unije; održava odnose s nadležnim tijelima EU, kao i s diplomatskim predstavnicima drugih zemalja u području svoje nadležnosti; do dana pristupanja RH EU, u suradnji s nadležnim tijelima državne uprave koordinira praćenje provedbe obveza RH koje proizlaze iz pregovora; do dana pristupanja RH EU koordinira praćenje provedbe obveza RH koje proizlaze iz provedbe Sporazuma o stabilizaciji i pridruživanju, u okviru rada tijela osnovanih na temelju Sporazuma o stabilizaciji i pridruživanju, prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Uprave obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom, pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Upravi za europske poslove ustrojavaju se:

3.1. Sektor za bilateralne poslove sa članicama Europske unije;

3.2. Sektor za politike Europske unije i koordinaciju priprema nacionalnih stajališta.

3.1. Sektor za bilateralne poslove sa članicama Europske unije

Članak 7.

Sektor za bilateralne poslove sa članicama Europske unije osigurava provođenje utvrđene vanjske politike Republike Hrvatske u bilateralnim odnosima s europskim državama, članicama EU; bavi se političkim pitanjima vezanim za uključivanje RH u EU; prati i usmjerava rad diplomatskih misija i konzularnih ureda Republike Hrvatske u inozemstvu u području svog djelovanja; održava odnose s nadležnim tijelima EU, kao i s diplomatskim predstavnicima drugih zemalja u području svoje nadležnosti; prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Sektora obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Sektoru za bilateralne poslove sa članicama Europske unije ustrojavaju se:

3.1.1. Služba za Zapadnu i Sjevernu Europu;

3.1.2. Služba za Srednju, Istočnu i Južnu Europu;

3.1.3. Služba za gospodarsku bilateralnu suradnju sa članicama Europske unije i EFTA-e.

3.1.1. Služba za Zapadnu i Sjevernu Europu

Članak 8.

Služba za Zapadnu i Sjevernu Europu prati, proučava i stručno obrađuje politička zbivanja i bilateralne odnose RH i zemalja Zapadne Europe i Sjeverne Europe – Ujedinjenim Kraljevstvom, Francuskom, Irskom, Portugalom, Španjolskom, Andorom, Monakom te Islandom, Danskom, Norveškom, Švedskom, Finskom, Estonijom, Latvijom, Litvom, Nizozemskom, Belgijom i Luksemburgom; surađuje s DM/KU u tim zemljama, te sa stranim diplomatskim misijama i konzularnim uredima u RH, u vezi s razvojem političkih i ukupnih odnosa sa zemljama Zapadne Europe i Sjeverne Europe; prikuplja i obrađuje potrebne podatke, informacije i druga saznanja o državama iz navedene oblasti; analizira podatke, informacije i saznanja iz diplomatskih krugova i drugih izvora; izrađuje izvješća, analize, bilješke, podsjetnike i druge dokumente pri čemu se posebice vodi računa o prioritetima u provedbi vanjske politike u odnosu na zemlje iz djelokruga rada Službe; predlaže mjere i priprema prijedloge za adekvatno praćenje i analizu stanja odnosa s tim državama, za razvijanje i unaprjeđivanje odnosa te poticanje bilateralne suradnje; surađuje s drugim organizacijskim jedinicama u Upravi, Ministarstvu, državnim tijelima RH, organizacijama, udrugama i drugim subjektima u cilju usklađivanja, prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Službe obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

3.1.2. Služba za Srednju, Istočnu i Južnu Europu

Članak 9.

Služba za Srednju, Istočnu i Južnu Europu prati, proučava i stručno obrađuje politička zbivanja i bilateralne odnose RH i zemalja Srednje Europe, Istočne Europe i Južne Europe – Njemačkom, Austrijom, Švicarskom, Lihtenštajnom, Češkom, Poljskom, Slovačkom, Slovenijom, Mađarskom, Italijom, Bugarskom, Rumunjskom, Grčkom, Ciprom, Svetom Stolicom, San Marinom i Maltom; surađuje s DM/KU u tim zemljama, te sa stranim diplomatskim misijama i konzularnim uredima u RH u vezi s razvojem političkih i ukupnih odnosa, sa zemljama Srednje Europe, Istočne Europe i Južne Europe; prikuplja i obrađuje potrebne podatke, informacije i druga saznanja o državama iz djelokruga rada Službe; analizira podatke, informacije i saznanja iz diplomatskih krugova i drugih izvora; izrađuje izvješća, analize, bilješke, podsjetnike i druge dokumente, pri čemu se posebno vodi računa o prioritetima u provedbi vanjske politike u odnosu na zemlje iz djelokruga rada Službe; predlaže mjere i priprema prijedloge za adekvatno praćenje i analizu stanja odnosa s tim državama za razvijanje i unaprjeđivanje odnosa te poticanje bilateralne suradnje; surađuje s drugim organizacijskim jedinicama u Upravi, Ministarstvu, državnim tijelima RH, organizacijama, udrugama i drugim subjektima u cilju usklađivanja, poticanja i praćenja radnih aktivnosti na provedbi vanjske politike; prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Službe obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

3.1.3. Služba za gospodarsku bilateralnu suradnju sa članicama Europske unije i EFTA-e

Članak 10.

Služba za gospodarsku bilateralnu suradnju sa članicama Europske unije i EFTA-e provodi gospodarski dio vanjske politike RH prema europskim zemljama iz djelokruga rada Uprave, posebno na području gospodarske diplomacije; prati i usklađuje rad diplomata zaduženih za gospodarske poslove u DM/KU; prati, proučava, koordinira i unaprjeđuje gospodarske odnose RH na bilateralnoj razini; sudjeluje, zajedno s nadležnim tijelima državne uprave, u pregovorima o bilateralnim ugovorima iz područja gospodarstva; sudjeluje u radu mješovitih odbora za gospodarsku suradnju; prati, koordinira i organizira susrete Gospodarskog diplomatskog kluba; prati i koordinira aktivnosti Radne skupine za promociju gospodarske diplomacije RH; inicira i sudjeluje u promociji hrvatskog gospodarstva u inozemstvu; izrađuje posebne preglede, informacije, izvješća i analize iz područja gospodarske bilaterale; te obavlja i druge poslove iz svog djelokruga.

3.2. Sektor za politike Europske unije i koordinaciju priprema nacionalnih stajališta

Članak 11.

Sektor za politike Europske unije i koordinaciju priprema nacionalnih stajališta prati kretanja unutar EU, stajališta i aktivnosti EU-a i zemalja članica; koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke Europskog vijeća, različitih formata Vijeća Europske unije, odnosno za sastanke Odbora Stalnih predstavnika pri Europskoj uniji (COREPER), a u svrhu osiguravanja koordiniranog istupanja predstavnika Republike Hrvatske u radu institucija Europske unije; sudjeluje u intenziviranju dijaloga s institucijama EU i državama članicama, te pruža potporu i priprema materijale za sastanke predsjednika RH, predsjednika Vlade RH, predsjednika Hrvatskog sabora, ministra i drugih dužnosnika s predstavnicima EU; do dana pristupanja RH EU, u suradnji s nadležnim tijelima državne uprave koordinira praćenje provedbe obveza RH koje proizlaze iz pregovora i o tome izvještava Europsku komisiju u okviru mehanizma pretpristupnog praćenja obveza u zatvorenim poglavljima pregovora; do dana pristupanja RH EU koordinira praćenje provedbe obveza RH koje proizlaze iz provedbe Sporazuma o stabilizaciji i pridruživanju, i o tome izvještava Europsku komisiju, u okviru rada tijela osnovanih na temelju Sporazuma o stabilizaciji i pridruživanju; obavlja poslove vezane uz održavanje i obnavljanje baze podataka za koordinaciju izrade i pripremu nacionalnih stajališta Republike Hrvatske; prati opće političke odnose između RH i EU i priprema stručne podloge diplomatskoj aktivnosti Ministarstva; priprema relevantne informacije o razvoju političkih odnosa unutar EU i po analitičkoj obradi, priprema djelovanje Ministarstva prema EU; prati rad EU i njezin razvoj; prati i analitički obrađuje politiku EU prema pojedinim važnim međunarodnim političkim pitanjima i pojedinim regijama; priprema prijedloge i inicijative za unaprjeđenje odnosa RH i EU; priprema prijedloge i inicijative političkog sadržaja radi objektivnog i pravovremenog informiranja hrvatske javnosti o radu RH unutar EU tijela i pravima i obvezama koje će RH imati kao punopravna članica EU; prati rad i surađuje s Izaslanstvom Europske komisije u RH; analitički prati razvoj političkih odnosa u EU, osobito proširenje i ustrojstvo EU; prati rad EU institucija, njihovo funkcioniranje i procedure; surađuje s njihovim predstavnicima u RH; posebno prati reforme ovih institucija i priprema učinkovito sudjelovanje hrvatskih predstavnika u njihovom radu; potiče aktivnu suradnju hrvatskih tijela državne uprave s institucijama EU i pruža im potrebnu pomoć; prati i analizira EU politike koje imaju utjecaj na odnose između RH i EU posebice Kohezijsku politiku, Zajedničku poljoprivrednu politiku te druge politike, programe i inicijative u svrhu procjene mogućih utjecaja na političke odnose unutar EU; surađuje s drugim tijelima državne uprave pri formiranju stajališta RH o pojedinim pitanjima u okviru EU politika, programa i inicijativa; koordinira aktivnosti Misije Republike Hrvatske pri Europskoj uniji i pri Europskoj zajednici za atomsku energiju i veleposlanstava Republike Hrvatske u zemljama članicama EU i drugim europskim državama o relevantnim pitanjima EU; surađuje s ostalim ustrojstvenim jedinicama Ministarstva koje se bave europskim poslovima; potiče i pruža pomoć u suradnji državnih tijela kao i tijela lokalne/regionalne samouprave u odnosima s EU institucijama; potiče i pruža potporu suradnji državnih tijela s inozemstvom u političkim, gospodarskim, kulturnim, znanstvenim i drugim područjima; te obavlja i druge poslove iz svog djelokruga.

U Sektoru za politike Europske unije i koordinaciju priprema nacionalnih stajališta ustrojavaju se:

3.2.1. Služba za COREPER I;

3.2.2. Služba za COREPER II;

3.2.3. Služba za EU institucije i horizontalna pitanja/politike;

3.2.4. Služba za praćenje ispunjavanja obveza iz pregovora o pristupanju RH EU u pretpristupnom razdoblju i SSP.

3.2.1. Služba za COREPER I

Članak 12.

Služba za COREPER I u suradnji s nadležnim tijelima državne uprave, kao i Stalnim predstavništvom Republike Hrvatske pri Europskoj uniji koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke Odbora zamjenika Stalnih predstavnika pri Europskoj uniji (COREPER I) u područjima: prometa, telekomunikacija i energetike, poljoprivrede i ribarstva, okoliša, obrazovanja, mladih, kulture i sporta, zapošljavanja, socijalne politike, zdravlja i pitanja potrošača, konkurentnosti; koordinira izradu i pripremu nacionalnih stajališta Republike Hrvatske za sastanke različitih formata Vijeća ministara koje priprema COREPER I; te obavlja i druge poslove iz svog djelokruga.

U Službi za COREPER I ustrojavaju se:

3.2.1.1. Odjel za poljoprivredu i ribarstvo;

3.2.1.2. Odjel za unutarnje tržište, zapošljavanje i socijalnu politiku, zdravlje, zaštitu potrošača, obrazovanje, kulturu, sport i mlade;

3.2.1.3. Odjel za promet, telekomunikacije, energiju i zaštitu okoliša.

3.2.1.1. Odjel za poljoprivredu i ribarstvo

Članak 13.

Odjel za poljoprivredu i ribarstvo u suradnji s nadležnim tijelima državne uprave koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke radnih skupina u području poljoprivrede i ribarstva kao i Vijeća za poljoprivredu i ribarstvo; te obavlja i druge poslove iz svog djelokruga.

3.2.1.2. Odjel za unutarnje tržište, zapošljavanje i socijalnu politiku, zdravlje, zaštitu potrošača, obrazovanje, kulturu, sport i mlade

Članak 14.

Odjel za unutarnje tržište, zapošljavanje i socijalnu politiku, zdravlje, zaštitu potrošača, obrazovanje, kulturu, sport i mlade u suradnji s nadležnim tijelima državne uprave koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke radnih skupina u području unutarnjeg tržišta, zapošljavanja i socijalne politike, zdravlja, zaštite potrošača, obrazovanja, kulture, sporta i mladih kao i Vijeća Europske unije za konkurentnost (unutarnje tržište, industrija, istraživanje i svemir), Vijeća Europske unije za zapošljavanje, socijalnu politiku, zdravstvo i potrošačka pitanja te Vijeća Europske unije za obrazovanje, mlade, kulturu i sport; te obavlja i druge poslove iz svog djelokruga.

3.2.1.3. Odjel za promet, telekomunikacije, energiju i zaštitu okoliša

Članak 15.

Odjel za promet, telekomunikacije, energiju i zaštitu okoliša u suradnji s nadležnim tijelima državne uprave koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke radnih skupina u području prometa, telekomunikacija, energije i zaštite okoliša kao i Vijeća Europske unije za promet, telekomunikacije i energetiku te Vijeća Europske unije za okoliš; te obavlja i druge poslove iz svog djelokruga.

3.2.2. Služba za COREPER II

Članak 16.

Služba za COREPER II u suradnji s ustrojstvenim jedinicama Ministarstva, nadležnim tijelima državne uprave, kao i Stalnim predstavništvom Republike Hrvatske pri Europskoj uniji, koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke Odbora Stalnih Predstavnika pri Europskoj uniji (COREPER II) u sljedećim područjima: opći poslovi, ekonomska i financijska pitanja, pravosuđe i unutarnji poslovi; koordinira izradu i pripremu nacionalnih stajališta Republike Hrvatske za sastanke Europskog vijeća, kao i različitih formata Vijeća ministara koje priprema COREPER II; te obavlja i druge poslove iz svog djelokruga.

U Službi za COREPER II ustrojavaju se:

3.2.2.1. Odjel za ekonomska, financijska, trgovinska i razvojna pitanja;

3.2.2.2. Odjel za pravosuđe i unutarnje poslove;

3.2.2.3. Odjel za Europsko vijeće i Vijeće ministara.

3.2.2.1. Odjel za ekonomska, financijska, trgovinska i razvojna pitanja

Članak 17.

Odjel za ekonomska, financijska, trgovinska i razvojna pitanja, u suradnji s nadležnim tijelima državne uprave, koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke Europskog vijeća i sastanke radnih skupina u području ekonomskih i financijskih pitanja te Vijeća za ekonomska i financijska pitanja; koordinira stavove Republike Hrvatske vezano uz razvojna pitanja te, u suradnji s nadležnim tijelima državne uprave, koordinira pripremu i izradu prijedloga nacionalnih stajališta u trgovinskim i razvojnim pitanjima koja usvaja Vlada RH, kao i druge dokumente Republike Hrvatske za sastanke nadležnog Vijeća ministara za trgovinska pitanja; te obavlja i druge poslove iz svoje nadležnosti.

3.2.2.2. Odjel za pravosuđe i unutarnje poslove

Članak 18.

Odjel za pravosuđe i unutarnje poslove u suradnji s nadležnim tijelima državne uprave koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke radnih skupina u području pravosuđa i unutarnjih poslova EU kao i Vijeća za pravosuđe i unutarnje poslove; te obavlja i druge poslove iz svoje nadležnosti.

3.2.2.3. Odjel za Europsko vijeće i Vijeće ministara

Članak 19.

Odjel za Europsko vijeće i Vijeće ministara u suradnji s nadležnim tijelima državne uprave koordinira pripremu i izradu prijedloga nacionalnih stajališta koja usvaja Vlada RH kao i drugih dokumenata Republike Hrvatske za sastanke Europskog vijeća i Vijeća ministara koja priprema COREPER II; te obavlja i druge poslove iz svoje nadležnosti.

3.2.3. Služba za EU institucije i horizontalna pitanja/politike

Članak 20.

Služba za EU institucije i horizontalna pitanja/politike prati i analitički obrađuje razvoj političkih odnosa u EU, osobito proširenje i ustrojstvo EU, ustrojstvo i rad institucija EU, njihovo funkcioniranje i procedure; surađuje s predstavnicima EU institucija u RH; posebno prati reforme ovih institucija, koordinira pripreme i aktivnosti hrvatskih predstavnika u institucijama EU radi njihovog učinkovitijeg sudjelovanja u radu istih; potiče aktivnu suradnju hrvatskih tijela državne uprave i lokalne/regionalne samouprave s institucijama i tijelima EU; prati rad tijela u okviru programa i inicijativa u kojima sudjeluju hrvatska državna tijela i/ili tijela regionalne samouprave, a koji se provode u okviru Kohezijske politike; aktivno prati razvoj politika EU vezanih uz uspostavu euroregija i makroregija, priprema, nadzire i odgovara za izradu projekata koje kandidira Ministarstvo, te obavlja i druge poslove iz svog djelokruga.

U Službi za EU institucije i horizontalna pitanja/politike ustrojavaju se:

3.2.3.1. Odjel za EU institucije;

3.2.3.2. Odjel za regionalne politike i projekte.

3.2.3.1. Odjel za EU institucije

Članak 21.

Odjel za EU institucije prikuplja i obrađuje podatke, informacije i druga saznanja o EU institucijama (Europska komisija, Europski parlament, Europski gospodarsko socijalni odbor, Odbor regija, europske agencije, Europska investicijska banka, Europska središnja banka, Revizorski sud) i o političkim odnosima unutar EU, te koordinira pripreme za sastanke hrvatskih dužnosnika s predstavnicima EU institucija; te obavlja i druge poslove iz svog djelokruga.

3.2.3.2. Odjel za regionalne politike i projekte

Članak 22.

Odjel za regionalne politike i projekte prikuplja i obrađuje podatke, informacije i druga saznanja o provedbi regionalne (kohezijske) politike, te prati provedbu strateških programa utvrđenih od strane EU; potiče aktivnu suradnju i prati rad hrvatskih tijela državne uprave i lokalne/regionalne samouprave s institucijama i tijelima EU; prati razvoj politika EU vezanih uz uspostavu euroregija i makroregija, prikuplja i obrađuje podatke, informacije i druga saznanja o mogućnostima financiranja projekata i prati provedbu projekata u nadležnosti Ministarstva, vezano uz spomenute poslove, Odjel surađuje s tijelima državne uprave, RH; priprema, nadzire i odgovara za izradu projekata koje kandidira Ministarstvo, te obavlja i druge poslove iz svog djelokruga.

3.2.4. Služba za praćenje ispunjavanja obveza iz pregovora o pristupanju RH EU u pretpristupnom razdoblju i SSP

Članak 23.

Služba za praćenje ispunjavanja obveza iz pregovora o pristupanju RH EU u pretpristupnom razdoblju i SSP koordinira poslove vezane za praćenje i izvještavanje o ispunjavanju obveza iz pregovora u pretpristupnom razdoblju; prati provedbu ispunjavanja političkih, gospodarskih i kriterija preuzimanja pravne stečevine, te o tome redovito izvješćuje Ministarstvo i DM/KU; sudjeluje u pripremi materijala i radu tijela nadležnih za praćenje provedbe Sporazuma o stabilizaciji i pridruživanju (SSP) ustrojenih na temelju SSP-a; u procesu provedbe Sporazuma o stabilizaciji i pridruživanju koordinira aktivnosti drugih državnih tijela u ispunjavanju političkih i međunarodnopravnih obveza iz Sporazuma, izradu Izvješća Vlade RH o ostvarenom napretku u provedbi SSP-a; koordinira pripremu materijala, pruža operativno-stručnu potporu i sudjeluje na sastancima Vijeća za stabilizaciju i pridruživanje i Odbora za stabilizaciju i pridruživanje; prati regionalnu bilateralnu suradnju koja se ostvaruje u okviru Procesa stabilizacije i pridruživanja; u okviru svoje nadležnosti koordinira i prati ispunjavanje obveza preuzetih SSP-om; zaprima sve službene zahtjeve Europske komisije o dostavi informacija u slučaju povrede SSP-a, prosljeđuje ih nadležnom tijelu državne uprave, pruža operativno-tehničku potporu nadležnom tijelu državne uprave prilikom izrade odgovora na zaprimljena pisma te dostavlja odgovore Europskoj komisiji u postavljenom roku; koordinira i pruža operativno-stručnu potporu za sastanke Odbora za stabilizaciju i pridruživanje; koordinira i izrađuje sve potrebne materijale za sastanke Vijeća SSP-a; sudjeluje u radu tijela osnovanih SSP-om; koordinira izradu dokumenta o samoocjeni napretka RH u ispunjavanju kriterija za članstvo u EU; pruža stručnu podršku tijelima uključenim u provedbu SSP-a; u suradnji sa Sektorom za europsko pravo, pruža stručnu i tehničku potporu tijelima o svim pitanjima ispunjavanja obveza preuzetih SSP-om; te obavlja i druge poslove iz svog djelokruga.

4. UPRAVA ZA BILATERALNE POSLOVE

Članak 24.

Uprava za bilateralne poslove prati, vodi i koordinira ukupne bilateralne odnose sa zemljama Afrike, Azije, Oceanije, Sjeverne, Srednje i Južne Amerike, Ruske Federacije i zemljama Istočnog partnerstva, skrbi o njihovom unaprjeđenju i potiče rješavanje uzajamnih pitanja; posebno prati, proučava i stručno obrađuje odnose RH s navedenim zemljama i na tom području koordinira djelovanja nadležnih institucija; prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Uprave obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Upravi za bilateralne poslove ustrojavaju se:

4.1. Sektor za izvaneuropske bilateralne poslove i Istočno partnerstvo;

4.2. Sektor za zemlje Jugoistočne Europe;

4.3. Služba za gospodarsku bilateralnu suradnju.

4.1. Sektor za izvaneuropske bilateralne poslove i Istočno partnerstvo

Članak 25.

Sektor za izvaneuropske bilateralne poslove i Istočno partnerstvo prati, vodi i koordinira ukupne bilateralne odnose sa zemljama Afrike, Azije, Oceanije, Sjeverne, Srednje i Južne Amerike, Ruske Federacije i Istočnog partnerstva, skrbi o njihovom unaprjeđenju i potiče rješavanje uzajamnih pitanja; posebno prati, proučava i stručno obrađuje odnose RH s navedenim zemljama i na tom području koordinira, potiče i pruža pomoć u djelovanju nadležnih institucija i suradnji državnih tijela u političkim, gospodarskim, kulturnim, znanstvenim i drugim područjima; prati politiku i odnose Europske unije prema spomenutim zemljama; u odnosu na države iz nadležnosti Sektora obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Sektoru za izvaneuropske bilateralne poslove i Istočno partnerstvo ustrojavaju se:

4.1.1. Služba za Sjevernu, Srednju i Južnu Ameriku;

4.1.2. Služba za Afriku, Aziju, Oceaniju, Rusku Federaciju i Istočno partnerstvo.

4.1.1. Služba za Sjevernu, Srednju i Južnu Ameriku

Članak 26.

Služba za Sjevernu, Srednju i Južnu Ameriku prati, proučava i stručno obrađuje politička zbivanja i druge relevantne procese i podatke važne za unaprjeđivanje bilateralnih odnosa RH sa zemljama Sjeverne Amerike (SAD-om, Kanadom i Meksikom); prati ukupnu politiku pojedinih država iz nadležnosti Službe prema RH; priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima RH sa Sjevernom Amerikom, prati unutarnjopolitički razvoj, gospodarsko stanje i društvene prilike u zemljama iz nadležnosti Službe i procjenjuje njihov utjecaj na uzajamne odnose s RH; prati uzajamne odnose između država iz nadležnosti Službe i utjecaj tih odnosa na bilateralne odnose s RH, analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike prema Sjevernoj Americi, kao sastavnici razvijanja bilateralnih odnosa sa zemljama iz nadležnosti Službe; predlaže mjere i priprema prijedloge za odgovarajuće praćenje stanja u pojedinim državama iz nadležnosti Službe, uključujući razrađenu i koordiniranu suradnju s DM/KU u zemljama iz nadležnosti Službe; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa RH prema zemalja iz nadležnosti Službe; u svrhu ukupnog promicanja interesa RH, surađuje sa stranim diplomatskim misijama u RH, prati, proučava i stručno obrađuje politička zbivanja i druge relevantne procese važne za unaprjeđivanje bilateralnih odnosa RH sa državama Srednje i Južne Amerike (Antigvom i Barbudom, Argentinom, Bahamima, Barbadosom, Belizeom, Bolivijom, Brazilom, Čileom, Dominikom, Dominikanskom Republikom, Ekvadorom, El Salvadorom, Grenadom, Gvajanom, Gvatemalom, Haitijem, Hondurasom, Jamajkom, Kolumbijom, Kostarikom, Kubom, Nikaragvom, Panamom, Paragvajem, Peruom, Surinamom, Svetom Lucijom, Svetim Kristoforom i Nevisom, Svetim Vincentom i Grenadinima, Trinidadom i Tobagom, Urugvajem i Venezuelom); prati ukupnu politiku pojedinih država iz nadležnosti Službe prema RH i priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima RH sa državama Srednje i Južne Amerike; prati unutarnjopolitički razvoj, gospodarsko stanje i društvene prilike u državama iz nadležnosti Službe i procjenjuje njihov utjecaj na uzajamne odnose s RH; prati uzajamne odnose između država iz nadležnosti Službe i utjecaj tih odnosa na bilateralne odnose s RH; prati regionalnu suradnju država iz nadležnosti Službe i utjecaj te suradnje na RH; analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike prema država Srednje i Južne Amerike, kao sastavnici razvijanja bilateralnih odnosa sa zemljama iz nadležnosti Službe; predlaže mjere i priprema prijedloge za odgovarajuće praćenje stanja u pojedinim državama iz nadležnosti Službe, uključujući razrađenu i koordiniranu suradnju s DM/KU u državama iz nadležnosti Službe; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa RH prema državama iz nadležnosti Službe; u svrhu ukupnog promicanja interesa RH surađuje sa stranim diplomatskim misijama u RH; prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Službe obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Službi za Sjevernu, Srednju i Južnu Ameriku ustrojavaju se:

4.1.1.1. Odjel za Sjevernu Ameriku;

4.1.1.2. Odjel za Srednju i Južnu Ameriku.

4.1.1.1. Odjel za Sjevernu Ameriku

Članak 27.

Odjel za Sjevernu Ameriku prati, proučava i stručno obrađuje politička zbivanja i druge relevantne procese važne za unaprjeđivanje bilateralnih odnosa Republike Hrvatske sa zemljama Sjeverne Amerike; prati ukupnu politiku pojedinih država iz nadležnosti Odjela spram Republike Hrvatske i priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima Republike Hrvatske sa zemljama Sjeverne Amerike; prati unutarnjopolitički razvoj, gospodarsko stanje i društvene prilike u zemljama iz nadležnosti Odjela i procjenjuje njihov utjecaj na uzajamne odnose s Republikom Hrvatskom; prati uzajamne odnose između država iz nadležnosti Odjela i utjecaj tih odnosa na bilateralne odnose s Hrvatskom, analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike spram zemalja Sjeverne Amerike, kao sastavnici razvijanja bilateralnih odnosa sa zemljama iz nadležnosti Odjela; predlaže mjere i priprema prijedloge za odgovarajuće praćenje stanja u pojedinim državama iz nadležnosti Odjela, uključujući razrađenu i koordiniranu suradnju s diplomatskim misijama Republike Hrvatske u zemljama iz nadležnosti Odjela; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa Republike Hrvatske spram zemalja iz nadležnosti Odjela; u svrhu ukupnog promicanja interesa Republike Hrvatske; surađuje sa stranim diplomatskim misijama u Republici Hrvatskoj, te obavlja druge poslove iz djelokruga svoga rada.

4.1.1.2. Odjel za Srednju i Južnu Ameriku

Članak 28.

Odjel za Srednju i Južnu Ameriku prati, proučava i stručno obrađuje politička zbivanja i druge relevantne procese važne za unaprjeđivanje bilateralnih odnosa Republike Hrvatske sa zemljama Srednje i Južne Amerike; prati ukupnu politiku pojedinih država iz nadležnosti Odjela spram Republike Hrvatske i priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima Republike Hrvatske sa zemljama Srednje i Južne Amerike; prati unutarnjopolitički razvoj, gospodarsko stanje i društvene prilike u zemljama iz nadležnosti Odjela i procjenjuje njihov utjecaj na uzajamne odnose s Republikom Hrvatskom; prati uzajamne odnose između država iz nadležnosti Odjela i utjecaj tih odnosa na bilateralne odnose s Hrvatskom, analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike spram zemalja Srednje i Južne Amerike, kao sastavnici razvijanja bilateralnih odnosa sa zemljama iz nadležnosti Odjela; predlaže mjere i priprema prijedloge za odgovarajuće praćenje stanja u pojedinim državama iz nadležnosti Odjela, uključujući razrađenu i koordiniranu suradnju s diplomatskim misijama Republike Hrvatske u zemljama iz nadležnosti Odjela; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa Republike Hrvatske spram zemalja iz nadležnosti Odjela; u svrhu ukupnog promicanja interesa Republike Hrvatske; surađuje sa stranim diplomatskim misijama u Republici Hrvatskoj, te obavlja druge poslove iz djelokruga svoga rada.

4.1.2. Služba za Afriku, Aziju, Oceaniju, Rusku Federaciju i Istočno partnerstvo

Članak 29.

Služba za Afriku, Aziju, Oceaniju, Rusku Federaciju i Istočno partnerstvo obavlja prati, proučava i stručno obrađuje politička zbivanja i druge relevantne procese važne za unaprjeđivanje bilateralnih odnosa RH sa zemljama iz nadležnosti Službe (Alžir, Angola, Benin, Bocvana, Burkina Faso, Burundi, Côte d`Ivoire, Čad, DR Kongo, Džibuti, Egipat, Ekvatorska Gvineja, Eritreja, Etiopija, Gabon, Gambija, Gana, Gvineja, Gvineja Bisau, Južnoafrička Republika, Kamerun, Kabo Verde, Kenija, Komori, Lesoto, Liberija, Libija, Madagaskar, Malavi, Mali, Maroko, Mauricijus, Mauritanija, Mozambik, Namibija, Niger, Nigerija, Republika Kongo, Ruanda, Sejšeli, Senegal, Siera Leone, Somalija, Srednjoafrička Republika, Sudan, Svazi, Sveti Tome i Principe, Tanzanija, Togo, Tunis, Uganda, Zambija, Zimbabve, Bahrein, Irak, Izrael, Jemen, Jordan, Katar, Kuvajt, Libanon, Oman, Palestinska Samouprava, Saudijska Arabija, Sirija, UAE, Kina, Japan, Mongolija, DNR Koreja, R. Koreja, Indonezija, Malezija, Filipini, Bruneji Darussalam, Singapur, Tajland, Laos, Vijetnam, Kambodža, Mjanmar, Istočni Timor, Iran, Pakistan, Afganistan, Indija, Nepal, Butan, Šri Lanka, Bangladeš, Maldivi, Kazakstan, Kirgistan, Turkmenistan, Uzbekistan, Tadžikistan, Australija, Fidži, Kiribati, Maršalovo Otočje, Mikronezija, Nauru, Novi Zeland, Palau, Papua Nova Gvineja, Salomonovo Otočje, Samoa, Tonga, Tuvalu i Vanuatu, Ruska Federacija, Bjelorusija, Ukrajina, Moldova, Gruzija, Azerbajdžan i Armenija); prati ukupnu politiku pojedinih država iz nadležnosti Službe prema RH i priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima RH sa zemljama iz nadležnosti Službe; prati unutarnjopolitički razvoj, gospodarsko stanje i društvene prilike u zemljama iz nadležnosti Službe i procjenjuje njihov utjecaj na uzajamne odnose s RH; prati uzajamne odnose između država iz nadležnosti Službe i utjecaj tih odnosa na bilateralne odnose s RH, analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike prema zemalja Afrike, Azije, Oceanije, Istočnog partnerstva te Ruske Federacije, kao sastavnici razvijanja bilateralnih odnosa sa zemljama iz nadležnosti Službe; predlaže mjere i priprema prijedloge za odgovarajuće praćenje stanja u pojedinim državama iz nadležnosti Službe, uključujući razrađenu i koordiniranu suradnju s DM/KU u zemljama iz nadležnosti Službe; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa RH prema zemalja iz nadležnosti Službe; prati politiku i odnose Europske unije prema spomenutim zemljama; u svrhu ukupnog promicanja interesa RH surađuje sa stranim diplomatskim misijama u RH; prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Službe obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja druge poslove iz svog djelokruga.

U Službi za Afriku, Aziju, Oceaniju, Rusku Federaciju i Istočno partnerstvo ustrojavaju se:

4.1.2.1. Odjel za istočnu, južnu i jugoistočnu Aziju i Oceaniju;

4.1.2.2. Odjel za Afriku i Srednji istok;

4.1.2.3. Odjel za Istočno partnerstvo, Rusku Federaciju i srednju Aziju.

4.1.2.1. Odjel za istočnu, južnu i jugoistočnu Aziju i Oceaniju

Članak 30.

Odjel za istočnu, južnu i jugoistočnu Aziju i Oceaniju prati, proučava i stručno obrađuje politička zbivanja i druge relevantne procese važne za unaprjeđivanje bilateralnih odnosa RH sa zemljama istočne, južne i jugoistočne Azije i Oceanije (Kina, Japan, Mongolija, DNR Koreja, R. Koreja, Indonezija, Malezija, Filipini, Bruneji Darussalam, Singapur, Tajland, Laos, Vijetnam, Kambodža, Mjanmar, Istočni Timor, Iran, Pakistan, Afganistan, Indija, Nepal, Butan, Šri Lanka, Bangladeš, Maldivi, Australija, Fidži, Kiribati, Maršalovo Otočje, Mikronezija, Nauru, Novi Zeland, Palau, Papua Nova Gvineja, Salomonovo Otočje, Samoa, Tonga, Tuvalu i Vanuatu); prati ukupnu politiku pojedinih država iz nadležnosti Odjela spram RH i priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima RH sa zemljama istočne, južne i jugoistočne Azije i Oceanije; prati unutarnjopolitički razvoj, gospodarsko stanje i društvene prilike u zemljama iz nadležnosti Odjela i procjenjuje njihov utjecaj na uzajamne odnose s RH; prati uzajamne odnose između država iz nadležnosti Odjela i utjecaj tih odnosa na bilateralne odnose s RH; analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike spram zemalja istočne, južne i jugoistočne Azije i Oceanije, kao sastavnici razvijanja bilateralnih odnosa sa zemljama iz nadležnosti Odjela; predlaže mjere i priprema prijedloge za odgovarajuće praćenje stanja u pojedinim državama iz nadležnosti Odjela, uključujući razrađenu i koordiniranu suradnju s DM/KU u zemljama iz nadležnosti Odjela; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa RH spram zemalja iz nadležnosti Odjela; u svrhu ukupnog promicanja interesa RH surađuje sa stranim diplomatskim misijama u RH, te obavlja i druge poslove iz svog djelokruga.

4.1.2.2. Odjel za Afriku i Srednji istok

Članak 31.

Odjel za Afriku i Srednji istok prati, proučava i stručno obrađuje politička zbivanja i druge relevantne procese važne za unaprjeđivanje bilateralnih odnosa Republike Hrvatske sa zemljama Afrike i Srednjeg istoka; prati ukupnu politiku pojedinih država iz nadležnosti Odjela spram Republike Hrvatske i priprema i potiče odgovarajuće analize, rasprave i prijedloge radi utvrđivanja političkih stavova i inicijativa Ministarstva; priprema potrebnu stručnu podlogu za koordinaciju i usvajanje odgovarajućih političkih odluka povezanih s unaprjeđenjem uzajamnih odnosa ili rješavanjem pojedinih pitanja u odnosima Republike Hrvatske sa zemljama Afrike i Srednjeg istoka; prati unutarnjopolitički razvoj, gospodarsko stanje i društvene prilike u zemljama iz nadležnosti Odjela i procjenjuje njihov utjecaj na uzajamne odnose s Republikom Hrvatskom; prati uzajamne odnose između država iz nadležnosti Odjela i utjecaj tih odnosa na bilateralne odnose s Hrvatskom, analizira podatke, informacije i saznanja iz javnih, diplomatskih i drugih izvora, te priprema izvješća, analize i drugu dokumentaciju potrebnu za diplomatsko djelovanje, vodeći računa o ukupnim prioritetima i ciljevima državne politike spram zemalja Afrike i Srednjeg istoka, kao sastavnici razvijanja bilateralnih odnosa sa zemljama iz nadležnosti Odjela; predlaže mjere i priprema prijedloge za odgovarajuće praćenje stanja u pojedinim državama iz nadležnosti Odjela, uključujući razrađenu i koordiniranu suradnju s diplomatskim misijama Republike Hrvatske u zemljama iz nadležnosti Odjela; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti i nastupa Republike Hrvatske spram zemalja iz nadležnosti Odjela; u svrhu ukupnog promicanja interesa Republike Hrvatske surađuje sa stranim diplomatskim misijama u Republici Hrvatskoj, te obavlja druge poslove iz djelokruga svoga rada.

4.1.2.3. Odjel za Istočno partnerstvo, Rusku Federaciju i srednju Aziju

Članak 32.

Odjel za Istočno partnerstvo, Rusku Federaciju i srednju Aziju proučava i stručno obrađuje politička zbivanja i bilateralne odnose RH i Kazakstana, Kirgistana, Tadžikistana, Uzbekistana, Turkmenistana, Ruske Federacije, Ukrajine, Bjelorusije, Azerbajdžana, Armenije, Moldove i Gruzije; surađuje s DM/KU u tim zemljama, te sa stranim diplomatskim misijama i konzularnim uredima u RH u vezi s razvojem političkih i ukupnih odnosa sa zemljama Istočnog partnerstva, Ruske Federacije i srednje Azije; prikuplja i obrađuje potrebne podatke, informacije i druga saznanja o državama iz djelokruga rada Odjela; analizira podatke, informacije i saznanja iz diplomatskih krugova i drugih izvora; izrađuje izvješća, analize, bilješke, podsjetnike i druge dokumente, pri čemu se posebno vodi računa o prioritetima u provedbi vanjske politike u odnosu na zemlje iz djelokruga rada Odjela; predlaže mjere i priprema prijedloge za adekvatno praćenje i analizu stanja odnosa s tim državama za razvijanje i unaprjeđivanje odnosa te poticanje bilateralne suradnje; surađuje s drugim organizacijskim jedinicama u Ministarstvu, državnim tijelima RH, organizacijama, udrugama i drugim subjektima u cilju usklađivanja, poticanja i praćenja radnih aktivnosti na provedbi vanjske politike, te obavlja i druge poslove iz svog djelokruga.

4.2. Sektor za zemlje Jugoistočne Europe

Članak 33.

Sektor za zemlje Jugoistočne Europe obavlja priprema i provodi utvrđene vanjske politike Republike Hrvatske u bilateralnim odnosima sa susjednim zemljama te zemljama Jugoistočne Europe, državama kandidatima za članstvo u Europskoj uniji, državama Procesa stabilizacije i pridruživanja Europskoj uniji, te potencijalnim kandidatima za članstvo u Europskoj uniji, tj. Bosnom i Hercegovinom, Crnom Gorom, Srbijom, te Albanijom, Kosovom, Makedonijom i Turskom; prati kretanja unutar Europske unije, stajališta i aktivnosti Europske unije i zemalja članica, predlaže i provodi mjere u cilju suradnje Republike Hrvatske unutar Europske unije i s njezinim članicama, odnosno kandidatima i potencijalnim kandidatima za članstvo u Europskoj uniji; predlaže stajališta i aktivnosti RH unutar NATO prema zemljama Jugoistočne Europe koje nisu članice NATO i aktivno sudjeluje u potpori njihovim aspiracijama glede približavanja NATO; prati i usmjerava rad diplomatskih misija i konzularnih ureda Republike Hrvatske u inozemstvu u svojem djelokrugu; održava odnose s nadležnim tijelima Europske unije, kao i s diplomatskim predstavnicima drugih zemalja u području svoje nadležnosti; prati politiku i odnose Europske unije prema spomenutim zemljama; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; u odnosu na države iz nadležnosti Sektora obavlja poslove u vezi zaštite prava i interesa državljana RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Sektoru za zemlje Jugoistočne Europe ustrojavaju se:

4.2.1. Služba za zemlje Jugoistočne Europe;

4.2.2. Služba za regionalne inicijative i prekograničnu suradnju.

4.2.1. Služba za zemlje Jugoistočne Europe

Članak 34.

Služba za zemlje Jugoistočne Europe proučava i stručno obrađuje politička kretanja u području svoje nadležnosti, te problematiku bilateralnih odnosa sa susjednim državama i državama Jugoistočne Europe – Bosnom i Hercegovinom, Crnom Gorom, Srbijom, Albanijom, Kosovom, Makedonijom i Turskom; posvećuje pozornost pitanjima povezanim s vanjskom politikom susjednih država i država Jugoistočne Europe; vodi i koordinira rješavanje određenih pitanja koja se pojavljuju u međusobnim odnosima između država, a u čijem rješavanju sudjeluje više državnih tijela; prikuplja i obrađuje potrebne podatke, informacije i druga saznanja; analizira podatke, informacije i saznanja iz diplomatskih i drugih izvora; izrađuje izvješća, analize, bilješke, podsjetnike i druge dokumente; posebno vodi računa o prioritetima u pripremi i provedbi vanjske politike iz djelokruga Službe; predlaže mjere i priprema prijedloge za adekvatno praćenje i analizu stanja odnosa sa susjednim i državama Jugoistočne Europe radi njihovog daljnjeg razvijanja i unaprjeđivanja te poticanja bilateralne suradnje; surađuje i s drugim organizacijskim jedinicama u Ministarstvu, državnim tijelima Republike Hrvatske, organizacijama, udrugama i drugim subjektima u cilju usklađivanja, poticanja i praćenja radnih aktivnosti na provedbi vanjske politike; surađuje s diplomatskim misijama i konzularnim uredima RH u susjednim i državama Jugoistočne Europe, te sa stranim diplomatskim misijama i konzularnim uredima u Republici Hrvatskoj; prati politiku i odnose Europske unije prema susjednim i zemljama JIE; potiče i pomaže u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; obavlja poslove u vezi zaštite prava i u odnosu na države iz nadležnosti Službe RH koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svog djelokruga.

U Službi za zemlje Jugoistočne Europe ustrojavaju se:

4.2.1.1. Odjel za susjedne zemlje (Bosna i Hercegovina, Crna Gora i Srbija);

4.2.1.2. Odjel za zemlje Jugoistočne Europe.

4.2.1.1. Odjel za susjedne zemlje (Bosna i Hercegovina, Crna Gora i Srbija)

Članak 35.

Odjel za susjedne zemlje (Bosna i Hercegovina, Crna Gora i Srbija) proučava i stručno obrađuje politička zbivanja i problematiku bilateralnih odnosa s Bosnom i Hercegovinom, Crnom Gorom i Srbijom; vodi i koordinira rješavanje određenih pitanja koja se pojavljuju u međusobnim odnosima između država, a u čijem rješavanju sudjeluje više resora; prikuplja i obrađuje potrebne podatke, informacije i druga saznanja; analizira podatke, informacije i saznanja iz diplomatskih krugova i drugih izvora; izrađuje izvješća, analize, bilješke, podsjetnike i druge dokumente, pri tom posebno vodi računa o prioritetima u provedbi vanjske politike iz djelokruga rada Službe; predlaže mjere i priprema prijedloge za adekvatno praćenje i analizu stanja odnosa s ovim susjednim zemljama, radi njihovog daljnjeg razvijanja i unaprjeđivanja te poticanja bilateralne suradnje; surađuje i s drugim organizacijskim jedinicama u Ministarstvu, državnim tijelima RH, organizacijama, udrugama i drugim subjektima u cilju usklađivanja, poticanja i praćenja radnih aktivnosti na provedbi vanjske politike; surađuje s DM/KU u spomenutim državama, kao i sa stranim diplomatskim misijama i konzularnim uredima u RH, potiče i pomaže u suradnju državnih tijela s inozemstvom u političkim, gospodarskim, kulturnim, znanstvenim i drugim područjima, te obavlja i druge poslove iz svog djelokruga.

4.2.1.2. Odjel za zemlje Jugoistočne Europe

Članak 36.

Odjel za zemlje Jugoistočne Europe obavlja proučava i stručno obrađuje politička kretanja u području svoje nadležnosti, te problematiku bilateralnih odnosa država Jugoistočne Europe – Albanijom, Kosovom, Makedonijom i Turskom; posvećuje pozornost pitanjima povezanim s vanjskom politikom država JIE; vodi i koordinira rješavanje određenih pitanja koja se pojavljuju u međusobnim odnosima između država, a u čijem rješavanju sudjeluje više resora; prikuplja i obrađuje potrebne podatke, informacije i druga saznanja; analizira podatke, informacije i saznanja iz diplomatskih krugova i drugih izvora; izrađuje izvješća, analize, bilješke, podsjetnike i druge dokumente; posebno vodi računa o prioritetima u provedbi vanjske politike iz djelokruga rada Službe; predlaže mjere i priprema prijedloge za adekvatno praćenje i analizu stanja odnosa s državama JIE radi njihovog daljnjeg razvijanja i unaprjeđivanja te poticanja bilateralne suradnje; surađuje i s drugim organizacijskim jedinicama u Ministarstvu, državnim tijelima RH, organizacijama, udrugama i drugim subjektima u cilju usklađivanja, poticanja i praćenja radnih aktivnosti na provedbi vanjske politike; surađuje s DM/KU u državama JIE, te sa stranim diplomatskim misijama i konzularnim uredima u RH, potiče i pomaže suradnju državnih tijela s inozemstvom u političkim, gospodarskim, kulturnim, znanstvenim i drugim područjima, te obavlja i druge poslove iz svog djelokruga.

4.2.2. Služba za regionalne inicijative i prekograničnu suradnju

Članak 37.

Služba za regionalne inicijative i prekograničnu suradnju prati i koordinira političke poslove i odnose s regionalnim inicijativama; zadužena je za Srednjoeuropsku inicijativu (SEI), Proces suradnje u Jugoistočnoj Europi (SEECP), Vijeće za regionalnu suradnju (RCC), Jadransko-jonsku inicijativu (JJI), Centar za primjenu zakona u Jugoistočnoj Europi (SELEC), Strategiju EU za dunavsku regiju, kao i za druge euroregije, Dunavsku komisiju, Međunarodnu komisiju za zaštitu rijeke Dunav, Savsku komisiju, Radnu zajednicu Alpe-Jadran, Inicijativu za spremnost i prevenciju katastrofa u JIE (DPPI), Crnomorsku organizaciju za gospodarsku suradnju (BSEC), te za ostale oblike regionalne suradnje, regionalne konferencije, transgraničnu suradnju, sudjelovanje jedinica lokalne i područne samouprave u međunarodnoj suradnji; koordinira rad predstavnika tijela državne uprave u pojedinim tijelima regionalnih inicijativa, kako bi se osiguralo konstruktivno sudjelovanje Republike Hrvatske i ostvario lakši pristup postojećim financijskim i kreditnim institucijama; predlaže, provodi i prati aktivnosti vezane uz prekograničnu suradnju, kao dijela šire regionalne politike EU; sudjeluje u koordinaciji rada predstavnika drugih tijela državne uprave zaduženih za projektnu prekograničnu suradnju; predlaže i prati aktivnosti lokalne i područne samouprave uključene u prekogranične projekte i ostvaruje komunikaciju s tijelima EU, nadležnim za prekograničnu suradnju, naročito s Europskim grupiranjem za teritorijalnu suradnju (EGTC), kao temeljnim instrumentom prekogranične suradnje Europske komisije; potiče i pruža pomoć u suradnji državnih tijela s inozemstvom u političkim, gospodarskim, kulturnim, znanstvenim i drugim područjima; prati politiku i odnose Europske unije prema spomenutim zemljama; te obavlja i druge poslove iz svog djelokruga.

4.3. Služba za gospodarsku bilateralnu suradnju

Članak 38.

Služba za gospodarsku bilateralnu suradnju provodi gospodarski dio vanjske politike RH prema zemljama iz nadležnosti Uprave za bilateralnu suradnju (susjednim zemljama, zemljama JIE, Kina, Japan, Mongolija, DNR Koreja, R. Koreja, Indonezija, Malezija, Filipini, Brunej Darussalam, Singapur, Tajland, Laos, Vijetnam, Kambodža, Mjanmar, Istočni Timor, Iran, Pakistan, Afganistan, Indija, Nepal, Butan, Šri Lanka, Bangladeš, Maldivi, Kazakstan, Kirgistan, Turkmenistan, Uzbekistan, Tadžikistan, Alžir, Angola, Benin, Bocvana, Burkina Faso, Burundi, Côte d`Ivoire, Čad, DR Kongo, Džibuti, Egipat, Ekvatorska Gvineja, Eritreja, Etiopija, Gabon, Gambija, Gana, Gvineja, Gvineja Bisau, Južnoafrička Republika, Kamerun, Kabo Verde, Kenija, Komori, Lesoto, Liberija, Libija, Madagaskar, Malavi, Mali, Maroko, Mauricijus, Mauritanija, Mozambik, Namibija, Niger, Nigerija, Republika Kongo, Ruanda, Sejšeli, Senegal, Siera Leone, Somalija, Srednjoafrička Republika, Sudan, Svazi, Sveti Tome i Principe, Tanzanija, Togo, Tunis, Uganda, Zambija, Zimbabve, Bahrein, Irak, Izrael, Jemen, Jordan, Katar, Kuvajt, Libanon, Oman, Palestinska Samouprava, Saudijska Arabija, Sirija, UAE, Antigvom i Barbudom, Argentinom, Australijom, Bahamima, Barbadosom, Belizeom, Bolivijom, Brazilom, Čileom, Dominikom, Dominikanskom Republikom, Ekvadorom, El Salvadorom, Fidžijem, Grenadom, Gvajanom, Gvatemalom, Haitijem, Hondurasom, Jamajkom, Kiribatima, Kolumbijom, Kostarikom, Kubom, Maršalovim Otocima, Mikronezijom, Nauruom, Nikaragvom, Novim Zelandom, Palauom, Panamom, Papuom Novom Gvinejom, Paragvajem, Peruom, Salomonovim Otocima, Samoom, Surinamom, Svetom Lucijom, Svetim Kristoforom i Nevisom, Svetim Vincentom i Grenadinima, Tongom, Trinidadom i Tobagom, Tuvaluom, Urugvajem, Vanuatuom i Venezuelom), posebno na području gospodarske diplomacije; prati i usklađuje rad diplomata zaduženih za gospodarske poslove u DM/KU; prati, proučava, koordinira i unaprjeđuje gospodarske odnose RH na bilateralnoj razini; sudjeluje, zajedno s mjerodavnim ministarstvima, u pregovorima o bilateralnim ugovorima iz područja gospodarstva; sudjeluje u radu mješovitih odbora za gospodarsku suradnju; prati, koordinira i organizira susrete Gospodarskog diplomatskog kluba; prati i koordinira aktivnosti Radne skupine za promociju gospodarske diplomacije RH; inicira i sudjeluje u promociji hrvatskog gospodarstva u inozemstvu; izrađuje posebne preglede, informacije, izvješća i analize iz područja gospodarske bilaterale, te obavlja i druge poslove iz svog djelokruga.

5. UPRAVA ZA MULTILATERALNE POSLOVE I GLOBALNA PITANJA

Članak 39.

Uprava za multilateralne poslove i globalna pitanja sudjeluje u predlaganju i provođenju vanjske politike RH u EU i međunarodnim organizacijama na područjima političkog djelovanja, sigurnosti, ljudskih prava, gospodarstva i razvoja; sudjeluje u predlaganju i provodi vanjskopolitičku aktivnost RH unutar Organizacije Sjevernoatlantskog ugovora (u daljnjem tekstu: NATO); koordinira međuresorsku suradnju i djelovanje državne uprave na tom planu; prati politička, gospodarska i socijalna pitanja Ujedinjenih naroda (u daljnjem tekstu: UN), djelovanje Opće skupštine, Vijeća sigurnosti UN-a, Gospodarskog i socijalnog vijeća (ECOSOC), te tijela i specijaliziranih agencija UN-a; sudjeluje u oblikovanju stajališta glede relevantnih pitanja UN-a; prati političko, društveno i gospodarsko djelovanje Organizacije za europsku sigurnost i suradnju (u daljnjem tekstu: OESS) i Vijeća Europe; provodi diplomatske aktivnosti na području ljudskih prava pred međunarodnim organizacijama i priprema relevantna nacionalna izvješća, te ih predstavlja; prati razvoj ljudskih prava u svijetu; prati i koordinira provedbu međunarodno preuzetih obveza na polju nadzora konvencionalnog naoružanja, razoružanja, izvozne kontrole robe vojne namjene, kooperativne sigurnosti, te suzbijanja širenja oružja masovnog uništenja (nuklearnog, kemijskog, biološkog, radiološkog), međunarodnog terorizma i humanitarnog razminiranja; provodi vanjskopolitičke i međuresorske aktivnosti na tim područjima; u suradnji s nadležnim tijelima državne uprave, prati i koordinira provedbu međunarodno preuzetih obveza na polju nadzora izvoza robe dvojne namjene; prati razvoj međunarodne sigurnosti općenito, posebno međunarodne mirovne operacije; koordinira vanjskopolitičku potporu angažmanu Oružanih snaga RH u njima, te organizira sudjelovanje civilnih komponenti RH u tim operacijama; koordinira politiku i provedbu međunarodne razvojne suradnje i međunarodne humanitarne pomoći; organizira praćenje gospodarskih aktivnosti međunarodnih organizacija, asocijacija i inicijativa; prati gospodarske aktivnosti specijaliziranih agencija; prati aspekte Europske vanjske i sigurnosne politike EU koje se odnose na područje njenog djelokruga te u tim područjima rad relevantnih radnih tijela EU, te obavlja prema potrebi i druge poslove iz svog djelokruga.

U Upravi za multilateralne poslove i globalna pitanja ustrojavaju se:

5.1. Sektor za NATO i međunarodnu sigurnost;

5.2. Sektor za UN, globalna pitanja i međunarodne organizacije.

5.1. Sektor za NATO i međunarodnu sigurnost

Članak 40.

Sektor za NATO i međunarodnu sigurnost provodi politiku i aktivnosti Vlade RH unutar NATO-a; provodi diplomatske odnose s NATO-om, njegovim državama-članicama i državama partnerima u okviru tema kojima se NATO bavi; koordinira međuresorsku suradnju i rad državne uprave u poslovima vezanim za NATO; planira i provodi informiranje građana o hrvatskom angažmanu u NATO-u; daje stručnu potporu Uredu Predsjednika RH, Uredu predsjednika Vlade RH, Ministarstvu obrane, Kabinetu ministra, Uredu zamjenika ministra te drugim tijelima državne uprave vezano za političke i sigurnosne teme kojima se NATO bavi; koordinira i daje potporu radu Stalnog predstavništva Republike Hrvatske pri Organizaciji Sjevernoatlantskog ugovora (u daljnjem tekstu: Stalno predstavništvo RH pri NATO); prati razvoj političkih i sigurnosnih odnosa unutar NATO-a i njegovih članica, sudjeluje u političkom planiranju sudjelovanja RH u operacijama NATO-a i prati njihovu provedbu; prati razvoj međunarodne sigurnosti općenito, u smislu novih sigurnosnih prijetnji, vojnih tehnologija, kriznih žarišta, vojnih operacija, obrambenih reformi; prati i koordinira provedbu međunarodno preuzetih obveza na polju nadzora konvencionalnog naoružanja, razoružanja, izvozne kontrole robe vojne namjene; u suradnji s nadležnim tijelima državne uprave prati i koordinira provedbu međunarodno preuzetih obveza na polju nadzora izvozne kontrole robe dvojne namjene; prati i koordinira provedbu međunarodnih obveza na polju kooperativne sigurnosti, te suzbijanja širenja oružja masovnog uništenja (nuklearnog, kemijskog, biološkog, radiološkog), međunarodnog terorizma i humanitarnog razminiranja; provodi vanjskopolitičke i međuresorske aktivnosti na tim područjima; prati razvoj međunarodne sigurnosti općenito, posebno međunarodne mirovne operacije; koordinira vanjskopolitičku potporu angažmanu Oružanih snaga RH u njima, te organizira sudjelovanje civilnih komponenti u tim operacijama, te obavlja i druge poslove iz svog djelokruga.

U Sektoru za NATO i međunarodnu sigurnost ustrojavaju se:

5.1.1. Služba za NATO;

5.1.2. Služba za međunarodnu sigurnost;

5.1.3. Služba za mirovne misije i operacije.

5.1.1. Služba za NATO

Članak 41.

Služba za NATO sudjeluje u predlaganju te provodi politiku i aktivnosti Vlade RH unutar NATO-a; vodi diplomatske odnose s NATO-om, njegovim državama članicama i državama partnerima u okviru tema kojima se NATO bavi; koordinira međuresorsku suradnju i rad državne uprave u poslovima vezanim za NATO; planira i provodi informiranje građana o hrvatskom angažmanu u NATO-u; daje stručnu potporu Uredu Predsjednika RH, Uredu predsjednika Vlade RH, Ministarstvu obrane, Kabinetu ministra, Uredu zamjenika ministra te drugim tijelima državne uprave vezano za političke i sigurnosne teme kojima se NATO bavi; koordinira i daje potporu radu Stalnog predstavništva RH pri NATO-u; prati razvoj političkih i sigurnosnih odnosa unutar NATO-a i njegovih članica, sudjeluje u političkom planiranju sudjelovanja RH u operacijama NATO-a i prati njihovu provedbu; prati odnose NATO-a i drugih međunarodnih organizacija, država ne-članica te ostalih aktera međunarodnih odnosa; prati odnose NATO-a i država regije koje nisu članice Saveza te sudjeluje u pripremi i provedbi diplomatskih aktivnosti sa svrhom potpore njihovom približavanju NATO-u; prati političku dimenziju rada NATO-a te priprema stajališta RH o pitanjima koja se raspravljaju u okviru Sjevernoatlantskog vijeća, Euroatlantskog partnerskog vijeća, Vijeća NATO-Rusija, Komisije NATO-Gruzija, Komisije NATO-Ukrajina i ostalih formata u kojima sudjeluju zemlje članice NATO-a samostalno, ili s drugim državama ne-članicama, odnosno s drugim međunarodnim organizacijama, poglavito UN-om, EU, i OESS-om; planira i provodi bilateralne i multilateralne aktivnosti RH na planu političke podrške približavanju država regije NATO-u, uključujući praktične projekte potpore provedbi odgovarajućih reformi u tim državama; osmišljava i provodi informiranje građana o članstvu RH u NATO-u; predlaže politička stajališta RH u okviru NATO-a; predlaže politička stajališta RH vezana za operacije NATO-a; u koordinaciji s Ministarstvom obrane predlaže politička stajališta vezano za sudjelovanje RH u operacijama NATO-a; prati razvoj i transformaciju strategije i vojne organizacije NATO-a; prati razvoj NATO sustava upravljanja krizama te prema potrebi inicira odgovarajuće usklađivanje hrvatskog sustava upravljanja krizama; prati razvoj vojno-sigurnosnih inicijativa i projekata NATO-a i daje političko mišljenje o sudjelovanju RH u njima; prati širi spektar tema iz područja međunarodne sigurnosti i sigurnosne politike, uključujući nove prijetnje i krizna žarišta unutar sfere interesa NATO-a; te obavlja i druge poslove iz svog djelokruga.

5.1.2. Služba za međunarodnu sigurnost

Članak 42.

Služba za međunarodnu sigurnost prati i koordinira provedbu međunarodno preuzetih obveza na polju nadzora konvencionalnog naoružanja, razoružanja, izvozne kontrole robe vojne namjene, kooperativne sigurnosti, te suzbijanja širenja oružja masovnog uništenja (nuklearnog, kemijskog, biološkog, radiološkog), međunarodnog terorizma i humanitarnog razminiranja; u suradnji s nadležnim tijelima državne uprave prati i koordinira provedbu međunarodno preuzetih obveza na polju nadzora izvoza robe dvojne namjene; surađuje s Uredom za razminiranje Vlade RH; provodi vanjskopolitičke i međuresorske aktivnosti na tim područjima; prati razvoj međunarodne sigurnosti općenito, prati međunarodne multilateralne aktivnosti u tom području (uključujući i rad relevantnih tijela EU u području Europske vanjske i sigurnosne politike); politički koordinira, prati nadzor nad primjenom i predlaže poboljšanja za primjenu međunarodnih restriktivnih mjera, koordinira međuresorska tijela za malo i lako oružje, za provedbu strategije kontrole oružja za masovno uništenje, primjenu restriktivnih mjera i primjenu i provedbu konvencija o zabrani kemijskog i biološkog oružja; aktivno sudjeluje u regionalnim sigurnosnim režimima (RACVIAC i druge regionalne sigurnosne aktivnosti) te u radu svih neformalnih neproliferacijskih režima; prati i druge moderne sigurnosne ugroze (primjerice u području energetske sigurnosti, ugroze zaštite okoliša, piratstvo itd.), te obavlja i druge poslove iz svog djelokruga.

5.1.3. Služba za mirovne misije i operacije

Članak 43.

Služba za mirovne misije i operacije prati sigurnosne trendove u svijetu sa stanovišta međunarodnih mirovnih misija i operacija u civilnoj, vojnoj i razvojnoj dimenziji; analizira problematiku operativnog odvijanja međunarodnih misija i operacija; prati civilni i vojni doprinos RH u međunarodnim misijama i operacijama pod vodstvom UN, NATO i EU i daje vojno-političku potporu u radu sudionicima iz RH u njima; analizira i daje vanjskopolitičke prosudbe stanja na terenu i interesa RH u misijama i operacijama gdje sudjeluju hrvatski kontingenti ili promatrači te civilno ili policijsko osoblje; koordinira vanjskopolitičku potporu angažmanu Oružanih snaga RH u njima, te organizira sudjelovanje civilnih komponenti u tim misijama i operacijama; prati aktivnosti UN mehanizama koji se bave mirovnim misijama i operacijama; sudjeluje u strateškom formuliranju odluka o doprinosu RH mirovnim misijama i operacijama te sudjeluje u usklađivanju i dogovaranju takvog doprinosa s međunarodnim organizacijama, partnerskim državama i državama primateljicama; u koordinaciji s relevantnim resorima, analitički i operativno prati angažman RH u Mirovnoj operaciji u Afganistanu (ISAF) u svim njezinim aspektima, te po potrebi predlaže odgovarajuću dogradnju sustava; vodi kompletnu pripremu za upućivanje pripadnika civilnih timova u područja mirovnih misija i operacija, te timu pruža logističku i operativnu potporu; prati i analizira doprinos RH mirovnim misijama; nadležan je za koordinaciju s resorima i operativne aspekte sudjelovanja u misijama i operacijama EU, te obavlja i druge poslove iz svog djelokruga.

5.2. Sektor za UN, globalna pitanja i međunarodne organizacije

Članak 44.

Sektor za UN, globalna pitanja i međunarodne organizacije prati politička, gospodarska i socijalna pitanja UN, te međunarodnih organizacija iz sustava UN, kao i Pokreta nesvrstanih, Afričke unije, Organizacije islamske konferencije, Arapske lige i drugih izvaneuropskih organizacija; priprema stajališta, istupe RH, te poduzima i druge aktivnosti o temama na dnevnom redu Vijeća sigurnosti, Opće skupštine i njenih odbora, ECOSOC-a i njegovih funkcionalnih komisija, te o pitanjima vezanim za suzbijanje terorizma; vodi lobističke aktivnosti glede kandidatura RH za članstvo u tijelima UN-a i međunarodnih organizacija; koordinira međuresorsku suradnju na području suzbijanja terorizma, te nadzire izvršenje financijskih obveza RH prema UN, međunarodnim organizacijama iz sustava UN i drugim međunarodnim organizacijama; provodi diplomatsko djelovanje na području svih vidova suradnje RH u Organizaciji za europsku sigurnost i suradnju (OESS) i Vijeću Europe, te na području ljudskih prava pred međunarodnim organizacijama; priprema relevantna nacionalna izvješća te ih predstavlja; prati razvoj ljudskih prava u svijetu općenito, koordinira politiku i provedbu međunarodne razvojne suradnje i međunarodne humanitarne pomoći; organizira praćenje gospodarskih aktivnosti međunarodnih organizacija, asocijacija i inicijativa; prati gospodarske aktivnosti specijaliziranih agencija; te obavlja i druge poslove iz svog djelokruga.

U Sektoru za UN, globalna pitanja i međunarodne organizacije ustrojavaju se:

5.2.1. Služba za globalna i UN politička pitanja;

5.2.2. Služba za gospodarsku multilateralu, gospodarska i socijalna pitanja;

5.2.3. Služba za ljudska prava i regionalne međunarodne organizacije i inicijative;

5.2.4. Služba za međunarodnu razvojnu suradnju i humanitarnu pomoć.

5.2.1. Služba za globalna i UN politička pitanja

Članak 45.

Služba za globalna i UN politička pitanja prati politička pitanja od posebnog značaja za međunarodnu zajednicu, prati politička pitanja UN, te međunarodnih organizacija iz sustava UN, te s tim u svezi sudjeluje u radu relevantnih koordinacija EU i priprema stajališta RH u okviru sudjelovanja i provedbe Europske vanjske i sigurnosne politike EU; priprema stajališta, istupe RH, te poduzima i druge aktivnosti o temama na dnevnom redu Vijeća sigurnosti, Opće skupštine i njenih odbora, kao i Komisije za izgradnju mira, te o pitanjima vezanim za UN reformu, prevenciju i suzbijanje terorizma, sigurnosti kritične infrastrukture, suzbijanja prekograničnog organiziranog kriminala, korupcije te zlouporabe droga i pranja novca, cyber sigurnosti i dr.; vodi lobističke aktivnosti glede kandidatura RH za članstvo u tijelima UN i međunarodnim organizacijama; održava suradnju s civilnim društvom; koordinira međuresornu suradnju na području suzbijanja terorizma; održava suradnju s civilnim društvom, te nadzire izvršenje financijskih obveza RH prema UN, međunarodnim organizacijama iz sustava UN i drugim međunarodnim organizacijama; prati rad Partnerstva za otvorenu vlast, Pokreta nesvrstanih, Saveza civilizacija, Zajednice demokracija, Interparlamentarne unije i ostalih globalnih političkih inicijativa, te obavlja i druge poslove iz svog djelokruga.

5.2.2. Služba za gospodarsku multilateralu, gospodarska i socijalna pitanja

Članak 46.

Služba za gospodarsku multilateralu, gospodarska i socijalna pitanja prati aktivnosti međunarodnih organizacija u području gospodarstva i financija, surađuje i unaprjeđuje odnose s međunarodnim organizacijama, gospodarskim asocijacijama i inicijativama, financijskim institucijama te, prema potrebi, zajedno s nadležnim institucijama RH sudjeluje u multilateralnim pregovorima; koordinira aktivnosti glede kandidatura RH za članstvo u gospodarskim i financijskim organizacijama izvan sustava UN-a; koordinira korištenje programa bilateralne pomoći RH; izrađuje informacije, izvješća i analize iz područja gospodarske multilaterale i bilateralnih programa pomoći; prati pitanja i priprema stajališta RH oko gospodarskih i socijalnih pitanja unutar Opće skupštine, ECOSOC-a i ostalih nadležnih tijela UN-a; prati rad ECOSOC-a i njegovih funkcionalnih komisija, prati strateške prioritete međunarodne zajednice kao što su provedba milenijskih razvojnih ciljeva, održivi razvoj, klimatske promjene, obnovljivi izvori energije, migracije, HIV/AIDS, sigurnost hrane, bio-raznolikost itd.; daje podršku radu Stalnog predstavništva RH pri UNESCO-u, koordinira nastupe predstavnika drugih tijela državne uprave na međunarodnim konferencijama i drugim međunarodnim skupovima iz svog djelokruga rada; prati i koordinira djelovanje RH u Međunarodnoj organizaciji frankofonije; te obavlja i druge poslove iz svog djelokruga.

5.2.3. Služba za ljudska prava i regionalne međunarodne organizacije i inicijative

Članak 47.

Služba za ljudska prava i regionalne međunarodne organizacije i inicijative priprema aktivnosti RH i diplomatsko djelovanje na području svih vidova suradnje RH u Organizaciji za europsku sigurnost i suradnju (OESS) i Vijeću Europe te prati aktivnosti Afričke unije, ASEAN-a, Organizacije islamske konferencije, Arapske lige, i drugih multilateralnih inicijativa i izvaneuropskih organizacija; prati djelovanje OESS-a te priprema diplomatske aktivnosti i nastup RH u okviru OESS; koordinira međuresorsku suradnju u političko-vojnoj, ekonomsko-ekološkoj i ljudskoj dimenziji OESS; odabire kandidate u postupku sekundiranja hrvatskih državljana na rad u terenskim misijama OESS-a te upućivanja kratkoročnih i dugoročnih promatrača izbora; prati rad Vijeća Europe (VE) i koordinira stručnu, resornu i programsku suradnju s VE te koordinira rad stručnjaka raznih resora RH u odborima; priprema nastup i diplomatsko djelovanje u okviru Odbora ministara i relevantnih radnih tijela VE; prati provedbu Europske konvencije o ljudskim pravima; priprema aktivnosti RH i diplomatsko djelovanje u okviru EU i međunarodnih organizacija (UN, Vijeće Europe, OESS i dr.) na području ljudskih prava; prati Europsku vanjsku i sigurnosnu politiku (EVSP) u području ljudskih prava, rad Vijeća za ljudska prava UN-a, relevantnih odbora OS UN i aktivnosti Ureda Visoke povjerenice za ljudska prava UN te priprema aktivnosti i nastup RH u okviru tih tijela; koordinira izradu nacionalnih izvješća o provedbi UN ugovora o ljudskim pravima; sudjeluje u radu Upravnog odbora za ljudska prava Vijeća Europe i prati rad Europske komisije protiv rasizma i nesnošljivosti (ECRI); prati rad Ureda za demokratske institucije i ljudska prava OESS; sudjeluje u radu relevantnih tijela EU na području ljudskih prava, posebice na području EVSP i u tom okviru prati stanje ljudskih prava u pojedinim dijelovima svijeta; prati razvoj i provedbu standarda ljudskih prava kao i promociju i razvoj demokratskih institucija i vladavine prava; surađuje s UNHCR-om i prati problematiku nestalih i raseljenih osoba; prati razvoj međunarodnog humanitarnog prava (djelovanje ICRC-a); priprema prijedloge i sudjeluje pri izradi odluka i mišljenja relevantnih međuvladinih tijela u RH; surađuje s nevladinim udrugama; te obavlja i druge poslove iz svog djelokruga.

5.2.4. Služba za međunarodnu razvojnu suradnju i humanitarnu pomoć

Članak 48.

Služba za međunarodnu razvojnu suradnju i humanitarnu pomoć predlaže, koordinira te prati provedbu normativnog okvira i politike međunarodne razvojne suradnje, bilateralne i multilateralne, koju RH pruža zemljama u razvoju i nerazvijenim zemljama, vodeći pritom računa o usklađenosti te politike s politikom razvojne pomoći EU, te s obvezama u provođenju Milenijskih razvojnih ciljeva UN-a; u suradnji s nadležnim resorima predlaže zemlje s kojima će se suradnja ostvarivati; prikuplja i predlaže razvojne projekte; sustavno prikuplja i obrađuje podatke o raznim oblicima razvojne suradnje; kontinuirano surađuje s privatnim i nevladinim sektorom; predlaže mehanizme nadzora provedbe projekata; izvješćuje nadležna tijela o ostvarenim rezultatima; pruža stručnu i tehničku potporu Međuresornoj radnoj skupini za ocjenu stanja i potrebu razvitka politike razvojne suradnje; aktivno prati aktivnosti UN-a, EU i OECD-a na području razvojne suradnje i usklađuje politiku razvojne suradnje s međunarodnim organizacijama i državama partnerima; pregovara s državama primateljicama bilateralne ugovore razvojne suradnje; monitorira i harmonizira praćenje od strane RH tijela EU koja kreiraju politiku razvojne suradnje EU; surađuje s UNDP-om; prati multilateralne aktivnosti u području humanitarne pomoći u okviru UN-a i drugih međunarodnih organizacija, te EU humanitarne aktivnosti; koordinira bilateralnu humanitarnu pomoć, te obavlja i druge poslove iz svog djelokruga.

6. UPRAVA ZA EUROPSKO PRAVO, MEĐUNARODNO PRAVO I KONZULARNE POSLOVE

Članak 49.

Uprava za europsko pravo, međunarodno pravo i konzularne poslove koordinira izradu i prati provedbu Programa za preuzimanje i provedbu pravne stečevine EU; koordinira aktivnosti tijela državne uprave radi učinkovitog usvajanja pravne stečevine EU te pruža potrebnu stručnu podršku tijelima državne uprave tijekom procesa usvajanja pravne stečevine EU; vodi bazu podataka o Programu za preuzimanje i provedbu pravne stečevine EU; izrađuje redovita izvješća o provedbi Programa za preuzimanje i provedbu pravne stečevine EU i dostavlja ih Vladi RH i tijelima državne uprave; koordinira obavješćivanje Europske komisije o mjerama prijenosa direktiva i ispunjavanja drugih obveza u nacionalno zakonodavstvo; zaprima i analizira očitovanja nadležnih tijela državne uprave o mjerama prijenosa direktiva i ispunjavanja drugih obveza u nacionalno zakonodavstvo; vrši analizu usklađenosti pravnog sustava RH s pravnim sustavom EU, te izrađuje mišljenja o usklađenosti nacrta prijedloga propisa s pravnom stečevinom EU; predlaže metodologiju i mjere za usklađivanje zakonodavstva; prati proces usklađivanja i primjene zakonodavstva u državama članicama EU; daje stručnu pomoć radnim tijelima Vlade RH, tijelima državne uprave i tijelima lokalne i područne (regionalne) samouprave u usklađivanju pravnog sustava RH s pravnim sustavom EU; vodi dokumentaciju propisa EU, usklađenih propisa RH i instrumenata za usklađivanje zakonodavstva; koordinira i prati sve postupke pokrenute od strane Europske komisije protiv Republike Hrvatske u slučaju svih kršenja koja se odnose na pravnu stečevinu; koordinira izradu svih pisanih mišljenja (odgovora) u postupku zbog povrede prava EU, koordinira rad nadležnih tijela te pruža stručnu i tehničku potporu u izradi potrebnih obrazloženja (odgovora), koordinira sve faze pregovora u postupku zbog povrede pravne stečevine, dostavlja Europskoj komisiji svu potrebnu dokumentaciju u svezi s tim postupcima; do dana pristupanja RH EU koordinira i prati ispunjavanje obveza preuzetih Sporazumom o stabilizaciji i pridruživanju (u daljnjem tekstu: SSP); izrađuje protokole o suradnji na području europskih integracija s nadležnim tijelima drugih država koje su potpisale SSP, ostalih država obuhvaćenih procesom stabilizacije i pridruživanja i drugim državama kandidatkinjama za pristupanje EU, provodi i prati provedbu propisanih protokola; koordinira provedbu Instrumenta tehničke pomoći Europske komisije – TAIEX, obavlja upravne i stručne poslove vezane uz praćenje i analiziranje općih i posebnih pitanja međunarodnog javnog prava (posebice međunarodnog prava mora, prava međunarodnih organizacija i statusnih pitanja međunarodnih organizacija, međunarodnog diplomatskog i konzularnog prava, međunarodnog humanitarnog prava i međunarodnog prava zaštite okoliša, međunarodnog kaznenog prava); obavlja poslove i zadaće u svezi praćenja međunarodnopravnih aspekta odnosa Republike Hrvatske s Europskom unijom; obavlja stručne poslove u postupku sklapanja, potvrđivanja, objave, stupanja na snagu te registracije međunarodnih ugovora te poslove i zadaće vezane za vođenje Zbirke međunarodnih ugovora Republike Hrvatske sukladno Zakonu o sklapanju i izvršavanju međunarodnih ugovora; obavlja poslove i zadaće u svezi s državnom granicom i graničnim režimima; surađuje s tijelima državne uprave i drugim državnim tijelima vezano uz pitanja iz djelokruga Uprave; obavlja poslove u vezi zaštite prava i interesa RH i njezinih državljana koji prebivaju ili borave u inozemstvu; stručne i upravne poslove koji se odnose na viznu politiku i vizni sustav RH; obavještava strane DM/KU o postupcima prema strancima na osnovi Bečke konvencije o konzularnim odnosima; izdaje odobrenja za prelet i/ili slijetanje stranih državnih i vojnih zrakoplova te odobrenja za uplovljavanje stranih državnih i/ili vojnih brodova; zadužena je za izdavanje diplomatskih i službenih putovnica; surađuje u obavljanju konzularnih poslova sa stranim DM/KU i međunarodnim organizacijama akreditiranim u RH; neposredno i posredno pruža međunarodnopravnu pomoć hrvatskim pravosudnim, upravnim i drugim državnim tijelima, hrvatskim državljanima i pravnim osobama primjenjujući međunarodne ugovore i zakonske odredbe; neposredno odgovara ili posreduje u pribavljanju odgovora na upite stranih DM/KU koji se tiču međunarodnopravne pomoći u sudskim ili upravnim stvarima; obavlja stručne poslove vezane za analiziranje, primjenu i tumačenje materije međunarodnog prava i hrvatskog zakonodavstva, posebno područja koji se tiče međunarodnopravne pomoći i konzularnog prava; sudjeluje u pripremanju konzularnih službenika za odlazak na rad u DM/KU; prati rad konzularnih odjela DM/KU, te izrađuje analitička izvješća i jedinstvene naputke iz područja konzularne problematike; obavlja poslove sustavnoga praćenja i upravljanja kriznim stanjima i pružanja pomoći hrvatskim državljanima koji se nalaze u kriznim područjima u određenim stranim zemljama, te obavlja i druge poslove iz svog djelokruga.

U Upravi za europsko pravo, međunarodno pravo i konzularne poslove ustrojavaju se:

6.1. Sektor za europsko pravo;

6.2. Sektor za međunarodno pravo;

6.3. Sektor konzularnih poslova.

6.1. Sektor za europsko pravo

Članak 50.

Sektor za europsko pravo koordinira izradu i prati provedbu Programa za preuzimanje i provedbu pravne stečevine EU; koordinira aktivnosti tijela državne uprave radi učinkovitog usvajanja pravne stečevine EU te pruža potrebnu stručnu podršku tijelima državne uprave tijekom procesa usvajanja pravne stečevine EU; vodi bazu podataka o Programu za preuzimanje i provedbu pravne stečevine EU; izrađuje redovita izvješća o provedbi Programa za preuzimanje i provedbu pravne stečevine EU i dostavlja ih Vladi RH, tijelima državne uprave i Odboru za europske poslove HS; pruža podršku tijelima državne uprave putem izrade analiza o iskustvima drugih država članica EU u preuzimanju pravne stečevine EU; obavlja poslove izrade pravnih analiza stupnja prilagodbe RH pravnome sustavu EU; koordinira obavješćivanje (notifikaciju) Europske komisije o mjerama prijenosa direktiva i ispunjavanja drugih obveza u nacionalno zakonodavstvo; zaprima i analizira očitovanja nadležnih tijela državne uprave o mjerama prijenosa direktiva i ispunjavanja drugih obveza u nacionalno zakonodavstvo; vrši unos mjera prijenosa direktiva i ispunjavanja drugih obveza u nacionalno zakonodavstvo u bazu Europske komisije; sudjeluje u koordinaciji tijela državne uprave u postupku usuglašavanja i usvajanja pravnih propisa i odluka u institucijama i tijelima Europske unije; vrši analizu usklađenosti pravnog sustava RH s pravnim sustavom EU, te izrađuje mišljenja o usklađenosti nacrta prijedloga propisa s pravnom stečevinom EU; predlaže metodologiju i mjere za usklađivanje zakonodavstva; prati proces usklađivanja i primjene zakonodavstva u državama članicama EU; daje stručnu pomoć radnim tijelima Vlade RH, tijelima državne uprave i tijelima lokalne i područne (regionalne) samouprave u usklađivanju pravnog sustava RH s pravnim sustavom EU; vodi dokumentaciju propisa EU, usklađenih propisa RH i instrumenata za usklađivanje zakonodavstva; do dana pristupanja RH EU, u suradnji s nadležnim tijelima državne uprave, sudjeluje u koordinaciji praćenja provedbe obveza RH koje proizlaze iz pregovora; koordinira i prati sve postupke pokrenute od strane Europske komisije protiv Republike Hrvatske u slučaju svih kršenja koja se odnose na pravnu stečevinu; koordinira izradu svih pisanih mišljenja (odgovora) u postupku zbog povrede prava EU; koordinira rad nadležnih tijela te pruža stručnu i tehničku potporu u izradi potrebnih obrazloženja (odgovora), koordinira sve faze pregovora u postupku zbog povrede pravne stečevine, dostavlja Europskoj komisiji svu potrebnu dokumentaciju; analizira i prati sve postupke zbog povrede prava EU u svim državama članicama; vodi baze podataka kao i dokumentaciju svih zaprimljenih pisama te izrađuje redovita izvješća o provedbi svih aktivnosti vezanih uz povredu prava EU te ih dostavlja Vladi RH i nadležnim tijelima državne uprave; do dana pristupanja RH EU sudjeluje u koordinaciji i praćenju ispunjavanja obveza preuzetih Sporazumom o stabilizaciji i pridruživanju; pruža stručnu potporu Sektoru za politike Europske unije i koordinaciju priprema nacionalnih stajališta vezano na sve službene zahtjeve Europske komisije za dostavom informacija u slučaju povrede SSP-a; sudjeluje u radu pododbora kao i drugih tijela osnovanih SSP-om; izrađuje protokole o suradnji u području europskih integracija s nadležnim tijelima država kandidata za članstvo u EU, država obuhvaćenih Procesom stabilizacije i pridruživanja i drugim državama u procesu približavanja EU, provodi i prati provedbu propisanih protokola; koordinira provedbu Instrumenta tehničke pomoći Europske komisije – TAIEX, te obavlja i druge poslove iz svog djelokruga.

U Sektoru za europsko pravo ustrojavaju se:

6.1.1. Služba za koordinaciju preuzimanja pravne stečevine EU i notifikaciju;

6.1.2. Služba za pravo EU i vođenje prethodnog postupka povrede prava EU.

6.1.1. Služba za koordinaciju preuzimanja pravne stečevine EU i notifikaciju

Članak 51.

Služba za koordinaciju preuzimanja pravne stečevine EU i notifikaciju koordinira izradu i prati provedbu Programa za preuzimanje i provedbu pravne stečevine EU; koordinira aktivnosti tijela državne uprave radi učinkovitog usvajanja pravne stečevine EU te pruža potrebnu stručnu podršku tijelima državne uprave tijekom procesa usvajanja pravne stečevine EU; vodi bazu podataka o Programu za preuzimanje i provedbu pravne stečevine EU; izrađuje redovita izvješća o provedbi Programa za preuzimanje i provedbu pravne stečevine EU i dostavlja ih Vladi RH, tijelima državne uprave i Odboru za europske poslove HS; pruža podršku tijelima državne uprave putem izrade analiza o iskustvima drugih država članica EU u preuzimanju pravne stečevine EU; obavlja poslove izrade pravnih analiza stupnja prilagodbe RH pravnome sustavu EU; koordinira obavješćivanje (notifikaciju) Europske komisije o mjerama prijenosa direktiva i ispunjavanja drugih obveza u nacionalno zakonodavstvo; zaprima i analizira očitovanja nadležnih tijela državne uprave o mjerama prijenosa direktiva i ispunjavanja drugih obveza u nacionalno zakonodavstvo; vrši unos mjera prijenosa direktiva i ispunjavanja drugih obveza u nacionalno zakonodavstvo u bazu Europske komisije; sudjeluje u koordinaciji tijela državne uprave u postupku usuglašavanja i usvajanja pravnih propisa i odluka u institucijama i tijelima Europske unije; izrađuje protokole o suradnji u području europskih integracija s nadležnim tijelima država kandidata za članstvo u EU, država obuhvaćenih Procesom stabilizacije i pridruživanja i drugim državama u procesu približavanja EU, provodi i prati provedbu propisanih protokola; koordinira provedbu Instrumenta tehničke pomoći Europske komisije – TAIEX, te obavlja i druge poslove iz svog djelokruga.

6.1.2. Služba za pravo EU i vođenje prethodnog postupka povrede prava EU

Članak 52.

Služba za pravo EU i vođenje prethodnog postupka povrede prava EU analizira usklađenost pravnog sustava RH s pravnim sustavom EU, te izrađuje mišljenja o usklađenosti nacrta prijedloga propisa s pravnom stečevinom EU; predlaže metodologiju i mjere za usklađivanje zakonodavstva; prati proces usklađivanja i primjene zakonodavstva u državama članicama EU; daje stručnu pomoć radnim tijelima Vlade RH, tijelima državne uprave i tijelima lokalne i područne (regionalne) samouprave u usklađivanju pravnog sustava RH s pravnim sustavom EU; vodi dokumentaciju propisa EU, usklađenih propisa RH i instrumenata za usklađivanje zakonodavstva; do dana pristupanja RH EU, u suradnji sa nadležnim tijelima državne uprave, koordinira praćenje provedbe obveza RH koje proizlaze iz pregovora i o tome izvještava Europsku komisiju u okviru mehanizma pretpristupnog praćenja obveza u zatvorenim poglavljima pregovora; nadležno je za provedbu Ugovora o pristupanju Republike Hrvatske Europskoj uniji; koordinira i prati sve postupke pokrenute od strane Europske komisije protiv Republike Hrvatske u slučaju svih kršenja koja se odnose na pravnu stečevinu; koordinira izradu svih pisanih mišljenja (odgovora) u postupku zbog povrede prava EU; koordinira rad nadležnih tijela te pruža stručnu i tehničku potporu u izradi potrebnih obrazloženja (odgovora), koordinira sve faze pregovora u postupku zbog povrede pravne stečevine, dostavlja Europskoj komisiji svu potrebnu dokumentaciju; analizira i prati sve postupke zbog povrede prava EU u svim državama članicama, vodi baze podataka kao i dokumentaciju svih zaprimljenih pisama te izrađuje redovita izvješća o provedbi svih aktivnosti vezanih uz povredu prava EU te ih dostavlja Vladi RH i nadležnim tijelima državne uprave; do dana pristupanja RH EU sudjeluje u koordinaciji i praćenju ispunjavanja obveza preuzetih Sporazumom o stabilizaciji i pridruživanju; pruža stručnu potporu Sektoru za politike Europske unije i koordinaciju priprema nacionalnih stajališta vezano na sve službene zahtjeve Europske komisije za dostavom informacija u slučaju povrede SSP-a; sudjeluje u radu Pododbora kao i drugih tijela osnovanih SSP-om; te obavlja i druge poslove iz svog djelokruga.

6.2. Sektor za međunarodno pravo

Članak 53.

Sektor za međunarodno pravo obavlja upravne i stručne poslove vezane uz praćenje i analiziranje općih i posebnih pitanja međunarodnog javnog i privatnog prava (posebice međunarodnog prava mora, prava međunarodnih organizacija i statusnih pitanja međunarodnih organizacija, međunarodnog diplomatskog i konzularnog prava, međunarodnog humanitarnog prava i međunarodnog prava zaštite okoliša, međunarodnog trgovačkog i prometnog prava, međunarodnog imovinskog i kaznenog prava); obavlja poslove i zadaće u svezi praćenja međunarodnopravnih aspekta odnosa Republike Hrvatske s Europskom unijom; obavlja stručne poslove u postupku sklapanja, potvrđivanja, objave, stupanja na snagu te registracije međunarodnih ugovora te poslove i zadaće vezane za vođenje Zbirke međunarodnih ugovora Republike Hrvatske sukladno Zakonu o sklapanju i izvršavanju međunarodnih ugovora; obavlja poslove i zadaće u svezi s državnom granicom i graničnim režimima; surađuje s tijelima državne uprave i drugim državnim tijelima vezano uz pitanja iz djelokruga Sektora; te obavlja i druge poslove iz svog djelokruga.

U Sektoru za međunarodno pravo ustrojavaju se:

6.2.1. Služba za međunarodno javno pravo i međunarodnopravna pitanja EU;

6.2.2. Služba za međunarodne ugovore;

6.2.3. Služba za granice.

6.2.1. Služba za međunarodno javno pravo i međunarodnopravna pitanja EU

Članak 54.

Služba za međunarodno javno pravo i međunarodnopravna pitanja EU izrađuje stručna mišljenja o međunarodnopravnom položaju i obvezama Republike Hrvatske u međunarodnim odnosima, općim i posebnim pitanjima međunarodnog prava od značaja za Republiku Hrvatsku i službu vanjskih poslova; prati međunarodnopravne aspekte sukcesije (glede imovine, arhiva, dugova bivše SFRJ), te međunarodnopravne aspekte osnivanja, razvoja i djelovanja međunarodnih sudova (kao što su Međunarodni kazneni sud (ICC), Međunarodni kazneni sud za područje bivše Jugoslavije (ICTY) te Međunarodni sud (ICJ)); sudjeluje na međunarodnim konferencijama i sastancima država stranaka, stručnim skupovima međunarodnih tijela te međuresorskim stručnim sastancima na kojima se razmatraju opća i posebna pitanja međunarodnog javnog prava; obavlja poslove i zadaće vezane uz međunarodnopravne aspekte odnosa Republike Hrvatske s Europskom unijom, sudjeluje u postupku sklapanja te potvrđivanja odnosno objave međunarodnih ugovora s Europskom unijom i njezinim državama članicama te izrađuje mišljenja o međunarodnopravnim aspektima primjene tih ugovora; sudjeluje u postupku prilagodbe međunarodnih ugovora Republike Hrvatske s pravnom stečevinom Europske unije (acquisom); prati rad Radne skupine za međunarodno javno pravo i Radne skupine za pravo mora u konfiguraciji Vijeća za vanjske poslove Europske poslove; sudjeluje u izradi stajališta Republike Hrvatske o pojedinim pitanjima vezanim uz odnose s Europskom unijom s aspekta postojećih prava i obveza Republike Hrvatske na temelju običajnog i ugovornog međunarodnog prava; izrađuje međunarodnopravna mišljenja vezano za prijedloge međunarodnih ugovora i drugih međunarodnopravnih instrumenata koji uređuju pitanja iz neposrednog djelokruga Službe te akata koji se upućuju u daljnji postupak Vladi RH sukladno Zakonu o sklapanju i izvršavanju međunarodnih ugovora; ostvaruje suradnju s drugim ustrojstvenim jedinicama Ministarstva, tijelima državne uprave i drugim državnim tijelima u pitanjima iz svog djelokruga, te obavlja i druge poslove iz svog djelokruga.

6.2.2. Služba za međunarodne ugovore

Članak 55.

Služba za međunarodne ugovore sudjeluje u pripremi i postupku sklapanja međunarodnih ugovora te na pregovorima za sklapanje međunarodnih ugovora, obavlja stručne poslove u svezi potvrđivanja i objave stupanja na snagu međunarodnih ugovora kao i poslove u svezi registracije međunarodnih ugovora u skladu s člankom 102. Povelje Ujedinjenih naroda; vodi Zbirku međunarodnih ugovora Republike Hrvatske i evidenciju izvornika međunarodnih ugovora koje je sklopila odnosno kojih je stranka Republika Hrvatska, te obavlja stručne poslove u svezi trajne pohrane i čuvanja izvornika sklopljenih dvostranih i mnogostranih međunarodnih ugovora i međunarodnih akata Republike Hrvatske; ostvaruje suradnju s drugim ustrojstvenim jedinicama Ministarstva, tijelima državne uprave i drugim državnim tijelima u pitanjima iz svog djelokruga; obavlja stručne poslove i radnje prema depozitarima mnogostranih međunarodnih ugovora (izrada isprava diplomatskog priopćavanja o ispunjenju unutarnjih pravnih uvjeta za stupanje međunarodnih ugovora na snagu); obavlja depozitarske funkcije vezano uz međunarodne ugovore kojih je Republika Hrvatska depozitar; obavlja stručne i tehničke poslove pripreme međunarodnih ugovora koje sklapa Republika Hrvatska za potpisivanje, tehničku obradu, tiskanje izvornika na diplomatskom papiru i uvezivanja tekstova međunarodnih ugovora, poslove pečaćenja međunarodnih ugovora te obavlja i druge poslove iz svog djelokruga.

6.2.3. Služba za granice

Članak 56.

Služba za granice obavlja poslove i zadaće u svezi s međunarodnopravnim aspektima državne granice i graničnih režimima; posebno obavlja one poslove i zadaće koji su posebnim propisom stavljeni u nadležnost Komisije za granice Vlade RH; surađuje s nadležnim tijelima državne uprave u rješavanju graničnih pitanja i provedbi granične politike Vlade RH; istražuje i prikuplja potrebnu dokumentaciju, analizira i priprema stručne, pravne i tehničke podloge za pregovore sa susjednim zemljama koje vode mješovita ili međudržavna povjerenstva; priprema sklapanje i prati izvršavanje međunarodnih ugovora o razgraničenju i utvrđivanju granične crte, graničnim prijelazima, režimu granične kontrole, pograničnom prometu i suradnji i drugo; obavlja stručne, tehničke i administrativne poslove za potrebe rada Savjeta za granice Vlade RH, te druge poslove u svezi s provedbom utvrđene vanjske politike koji se odnose na državnu granicu i granične režime; sudjeluje u rješavanju povreda državne granice i graničnih incidenata te prati i koordinira radove i zahvate u užem području državne granice; sudjeluje u aktivnostima kojima druge države i međunarodne organizacije potiču, razvijaju i sufinanciraju projekte osuvremenjivanja i standardizacije rada graničnih službi, pogranične suradnje, te obavlja druge poslove iz svog djelokruga.

6.3. Sektor konzularnih poslova

Članak 57.

Sektor konzularnih poslova obavlja poslove u vezi zaštite prava i interesa RH i njezinih državljana koji prebivaju ili borave u inozemstvu; stručne i upravne poslove koji se odnose na viznu politiku i vizni sustav RH te zajedničku viznu politiku EU; obavještava strane DM/KU o postupcima prema strancima na osnovi Bečke konvencije o konzularnim odnosima; izdaje odobrenja za prelet i/ili slijetanje stranih državnih i vojnih zrakoplova, te odobrenja za uplovljavanje stranih državnih i/ili vojnih brodova; zadužen je za izdavanje diplomatskih i službenih putovnica; surađuje u obavljanju konzularnih poslova sa stranim DM/KU i međunarodnim organizacijama akreditiranim u RH; izravno i posredno pruža međunarodnopravnu pomoć hrvatskim pravosudnim, upravnim i drugim državnim tijelima, hrvatskim državljanima i pravnim osobama primjenjujući međunarodne ugovore i zakonske odredbe; izravno odgovara ili posreduje u pribavljanju odgovora na upite stranih diplomatskih misija/konzularnih ureda koji se tiču međunarodnopravne pomoći u sudskim ili upravnim stvarima; obavlja stručne poslove vezane za analiziranje, primjenu i tumačenje materije međunarodnog prava i hrvatskog zakonodavstva, posebno područja koji se tiče međunarodnopravne pomoći i konzularnog prava; sudjeluje u pripremanju konzularnih službenika za odlazak na rad u DM/KU; prati rad konzularnih odjela DM/KU, te izrađuje analitička izvješća i jedinstvene naputke; obavlja poslove sustavnoga praćenja i upravljanja kriznim stanjima i pružanja pomoći hrvatskim državljanima koji se nalaze u kriznim područjima u određenim stranim zemljama, te obavlja i druge poslove iz svog djelokruga.

U Sektoru konzularnih poslova ustrojavaju se:

6.3.1. Služba za međunarodnu pravnu pomoć;

6.3.2. Služba za vize;

6.3.3. Služba za državljanstvo i putne isprave;

6.3.4. Služba za strance.

6.3.1. Služba za međunarodnu pravnu pomoć

Članak 58.

Služba za međunarodnu pravnu pomoć pruža međunarodnopravnu pomoć pravosudnim, upravnim i drugim nadležnim tijelima RH odnosno posreduje u pružanju međunarodnopravne pomoći između hrvatskih i stranih pravosudnih, upravnih ili drugih državnih tijela u području građanskih, kaznenih i upravnih predmeta; posreduje u pružanju pravne pomoći ili neposredno odgovara na zamolbe i upite DM/KU akreditiranih u RH; prosljeđuje i dostavlja sudske i upravne odluke, pozive, zamolnice i druge akte u skladu s zakonima RH i međunarodnim ugovorima; obavlja poslove legalizacije javnih isprava; posreduje u međunarodnopravnom prometu izvadaka iz državnih matica rođenih, vjenčanih i umrlih; posreduje između DM/KU RH, hrvatskih državnih, pravosudnih i upravnih tijela, hrvatskih državljana i hrvatskih pravnih osoba pri obavljanju određenih javnobilježničkih poslova koje DM/KU RH obavljaju prema odredbama Bečke konvencije o konzularnim odnosima; posreduje između DM/KU RH i nadležnih hrvatskih državnih tijela u ostavinskim predmetima, carinskim pitanjima i zamolbama imovinskopravnog sadržaja; izrađuje naputke i stručna mišljenja o postupcima i načinu rada u poslovima iz svog djelokruga, te obavlja i druge poslove iz djelokruga rada.

6.3.2. Služba za vize

Članak 59.

Služba za vize obavlja poslove koji se odnose na viznu politiku i vizni sustav Republike Hrvatske, te zajedničku viznu politiku EU, osobito provodi postupak i izrade prijedloga akata o promjenama viznog sustava Republike Hrvatske, izrade nacrta međunarodnih ugovora vezanih uz vizni režim; kontinuirano prati razvoj vizne politike i standarda EU-e i sudjeluje u radnim tijelima EU; provodi zajedničku viznu politiku EU te, s time u vezi, obavlja poslove vezane uz prilagodbu relevantnog hrvatskog zakonodavstva pravnoj stečevini EU ili primjenu relevantnih propisa EU; izrađuje prijedloge provedbenih planova za implementaciju EU standarda; sudjeluje u obavljanju konzularne funkcije izdavanja viza u DM/KU, kontinuirano prati i nadzire njihov rad; obavlja poslove vezane uz razvitak i uspostavu Hrvatskog viznog informacijskog sustava te njegova uključivanja u Vizni informacijski sustav EU; opskrbljuje DM/KU naljepnicama viza, vodi odgovarajuće evidencije i kontrole; sudjeluje u pripremi i izobrazbi konzularnog osoblja koje radi na poslovima izdavanja viza u DM/KU; posreduje i koordinira suradnju DM/KU RH sa stranim DM/KU u vezi s ulaskom stranaca u RH i prelaska državne granice; izrađuje izvješća, naputke i stručna mišljenja koji se odnose na poslove iz svog djelokruga, te obavlja i druge poslove iz svog djelokruga.

6.3.3. Služba za državljanstvo i putne isprave

Članak 60.

Služba za državljanstvo i putne isprave obavlja poslove koji se odnose na posredovanje i koordinaciju između DM/KU i nadležnih državnih tijela u pogledu zahtjeva za stjecanje i prestanak hrvatskog državljanstva, reguliranja vojne obveze hrvatskih državljana u inozemstvu i vođenje propisanih evidencija, izdavanja sprovodnica; sudjeluju u pripremi konzularnih službenika za odlazak na rad u DM/KU u dijelu poslova koji se odnose na stjecanje/prestanak hrvatskog državljanstva; sudjeluje u izdavanju putnih isprava hrvatskim državljanima te izdavanju sprovodnica, u obavljanju upravnih poslova u vezi s izdavanjem putnih isprava u DM/KU, obradi zahtjeva za izdavanje putovnica po zahtjevima zaprimljenim u DM/KU u sklopu centralizirane izrade putovnica; vodi evidencije na informacijskom sustavu Ministarstva o izdanim putnim ispravama hrvatskih državljana; izdaje diplomatske i službene putovnice i vodi o tome odgovarajuće evidencije; sudjeluje u izradi zakonskih i podzakonskih propisa iz svog djelokruga rada; priprema izvješća, naputke i stručna mišljenja koje se odnose na poslove iz djelokruga rada Službe, te obavlja i druge poslove iz svog djelokruga.

6.3.4. Služba za strance

Članak 61.

Služba za strance obavlja poslove koji se odnose na: izvješćivanje stranih DM/KU o postupanjima prema strancima na osnovi Bečke konvencije o konzularnim odnosima ili dvostranih konzularnih konvencija; deportaciju stranaca iz Republike Hrvatske; prosljeđivanje i dostavu upravnih i drugih akata hrvatskih državnih tijela koji se odnose na strance; dostavu stranim DM/KU isprava i ostalih predmeta u vlasništvu stranaca; davanje DM/KU uputa o postupanju koje se odnose na potencijalne žrtve trgovanja ljudima; praćenje i nadzor rada DM/KU u postupanju po zahtjevima za reguliranje statusa stranaca u RH; kontinuirano praćenje daljeg razvitka propisa Europske unije, osobito iz područja migracija; izdavanja diplomatskih odobrenja za prelet i slijetanje stranih državnih i vojnih zrakoplova te pribavljanje odobrenja za uplovljavanje stranih ratnih, javnih i znanstvenoistraživačkih brodova; ishođenje diplomatskih odobrenja za prelet i slijetanje hrvatskih državnih i vojnih zrakoplova i uplovljavanje hrvatskih državnih i ratnih brodova; posredovanje u vezi s ishođenjem odobrenja za ulazak u Republiku Hrvatsku i/ili prelazak stranih vojnih osoba i vozila te vojnih transporta; izradu izvješća, naputaka i stručnih mišljenja koji se odnose na poslove iz djelokruga Službe, te obavlja i druge poslove iz svog djelokruga.

7. GLAVNO TAJNIŠTVO

Članak 62.

Glavno tajništvo obavlja pravne poslove, poslove upravljanja ljudskim resursima, poslove iz područja informatike i telekomunikacija, distribucije podataka, informacijske sigurnosti i zaštite, te financijsko-materijalne poslove, tj. koordinira, usklađuje i sudjeluje u izradi prijedloga zakona i drugih propisa iz djelokruga Ministarstva; daje mišljenja iz područja primjene zakona i drugih propisa; provodi postupak osnivanja i zatvaranja DM/KU; sudjeluje u provođenju postupka imenovanja i razrješenja šefova DM/KU te počasnih konzula RH u inozemstvu; provodi postupak prijma u državnu službu; prati karijerni razvoj i planira raspored kadrova; provodi postupke planiranja izobrazbe, stručnog usavršavanja te osposobljavanja državnih službenika i namještenika u službi vanjskih poslova; priprema rješenja i ugovore o svim radno-pravnim pitanjima državnih službenika, namještenika, kao i ugovornog diplomatskog i administrativno-tehničkog osoblja; provodi postupak ocjenjivanja rada i učinkovitosti državnih službenika; pruža administrativno-tehničku potporu radu svih ustrojstvenih jedinica Ministarstva u obavljanju i koordinaciji svih uredskih poslova; obavlja poslove fizičke i tehničke zaštite, poslove distribucije i zaštite podataka, informacijske sigurnosti, poslove iz područja informatike i telekomunikacija; povezuje i usmjerava obavljanje poslova financijskog planiranja, računovodstvenih poslova, organizacije nabave, upravljanja imovinom i podrške službi vanjskih poslova; radi na poslovima planiranja i izvršavanja proračuna; koordinira procesom izrade strateškog plana Ministarstva te brine o usklađenosti prijedloga financijskog plana sa strateškim ciljevima; prati izvršenje financijskog plana i daje prijedloge za rebalans proračuna; koordinira uspostavljanje, provođenje i razvoj metodologija financijskog upravljanja i kontrola na svim razinama i u svim ustrojstvenim jedinicama Ministarstva i DM/KU; obavlja devizno poslovanje; brine o pravilnom i racionalnom korištenju materijalno-financijskih sredstava i imovine; priprema planove i obavlja postupak nabave roba, radova i usluga za potrebe službe vanjskih poslova; obavlja stručne poslove oko kupnje, najma i opremanja novih objekata za potrebe DM/KU, te investicijskog i tekućeg održavanja postojećih; obavlja stručne poslove rekonstrukcije i adaptacije postojećih objekata u vlasništvu Republike Hrvatske; priprema i obavlja poslove tekućeg održavanja, pomoćne i tehničke poslove; obavlja stručne poslove u svezi zaštite na radu i zaštite od požara; obavlja stručne poslove u vezi sa sukcesijom diplomatsko-konzularne imovine bivše SFRJ; priprema i koordinira aktivnosti oko organiziranja međunarodnih događanja; priprema prijedloge ugovora iz svog djelokruga; surađuje s ostalim ustrojstvenim jedinicama Ministarstva i DM/KU u poslovima iz svog djelokruga; priprema prijedloge za donošenje odluka ministra, zamjenika ministra, pomoćnika ministra i glavnog tajnika Ministarstva; surađuje i koordinira aktivnosti s Vladom RH, kao i tijelima državne uprave i državne vlasti, u poslovima iz svoga djelokruga rada; organizira različite vrste prijevoza za potrebe službe vanjskih poslova, te obavlja i druge poslove iz svog djelokruga.

U Glavnom tajništvu se ustrojavaju:

7.1. Sektor za pravne poslove i ljudske resurse;

7.2. Sektor za komunikacije, distribuciju podataka i zaštitu;

7.3. Sektor za financijsko-materijalne poslove.

7.1. Sektor za pravne poslove i ljudske resurse

Članak 63.

Sektor za pravne poslove i ljudske resurse sudjeluje u izradi prijedloga i usklađuje izradu zakona i drugih propisa iz djelokruga Ministarstva; izrađuje nacrte pravilnika, naputaka i drugih podzakonskih akata iz svog djelokruga; daje očitovanja na prijedloge ugovora iz nadležnosti Glavnog tajništva; daje stručna mišljenja i objašnjenja u vezi s primjenom i provedbom zakona i podzakonskih akata; ostvaruje suradnju s drugim tijelima državne uprave i vlasti u pitanjima iz svog djelokruga; provodi postupak osnivanja DM/KU; provodi postupak imenovanja i opoziva počasnih konzula RH u inozemstvu; provodi postupak imenovanja vojnih izaslanika RH u inozemstvu; priprema materijale za provođenje postupka zbog lake povrede službene dužnosti po ovlasti ministra; po prijedlogu ovlaštene osobe pokreće postupak zbog teške povrede službene dužnosti pred Službeničkim sudom; vodi evidenciju pečata s grbom RH, organizira i provodi javni natječaj, interni oglas i oglas pri Zavodu za zapošljavanje za prijam u državnu službu službenika i namještenika; organizira i provodi interni natječaj za popunu slobodnih mjesta u DM/KU RH u inozemstvu; provodi upućivanje djelatnika na pripreme za odlazak na mandat u DM/KU; predlaže raspored djelatnika po povratku iz DM/KU; provodi postupak ocjenjivanja rada i učinkovitosti državnih službenika; kontinuirano prati karijerni razvoj i promicanje djelatnika; provodi postupak planiranja programa izobrazbe državnih službenika i izrade osobnih planova izobrazbe državnih službenika; provodi postupak izrade prilagodbenih programa za državne službenike primljene u državnu službu redovnim ili izvanrednim postupkom prijama; provodi postupak kandidature državnih službenika i ostalih građana RH za rad u međunarodnim organizacijama i misijama; obavlja istraživanja i analize poslova i zadataka iz djelokruga rada službe vanjskih poslova; priprema rješenja i ugovore o svim radno-pravnim pitanjima državnih službenika, namještenika i ugovornog diplomatskog i administrativno-tehničkog osoblja te lokalnog osoblja angažiranog u zemlji primateljici; priprema prijedloge za postupak postavljenja i opoziva šefova DM/KU; priprema prijedloge rješenja po prigovorima podnijetim protiv rješenja kojim se odlučuje o pravima i obvezama državnih službenika iz službe vanjskih poslova; sudjeluje u pripremi odgovora na tužbe u sporovima koji se vode pri upravnim sudovima i Visokim upravnim sudom RH; vodi bazu očevidnika svih zaposlenih djelatnika i lokalno angažiranog osoblja; izrađuje statističke analize iz djelokruga rada Sektora; koordinira sa DM/KU zdravstvenu zaštitu djelatnika i članova njihovih obitelji na radu u inozemstvu, obavlja sve druge poslove vezane uz njihovu socijalnu i zdravstvenu zaštitu u RH; pruža administrativno-tehničku potporu radu svih ustrojstvenih jedinica Ministarstva u obavljanju i koordinaciji svih uredskih poslova, te obavlja i druge poslove iz svog djelokruga.

U Sektoru za pravne poslove i ljudske resurse ustrojavaju se:

7.1.1. Služba za pravne poslove;

7.1.2. Služba za upravljanje ljudskim resursima.

7.1.1. Služba za pravne poslove

Članak 64.

Služba za pravne poslove sudjeluje u izradi prijedloga i usklađuje izradu zakona i drugih propisa iz djelokruga rada Ministarstva; izrađuje nacrte pravilnika, naputaka i drugih podzakonskih akata; daje očitovanja na prijedloge ugovora iz nadležnosti Glavnog tajništva; daje mišljenja i objašnjenja u vezi s primjenom i provedbom zakona i podzakonskih akata; ostvaruje suradnju s drugim tijelima državne uprave i vlasti u pitanjima iz svog djelokruga; provodi postupak osnivanja DM/KU; provodi postupak imenovanja i opoziva počasnih konzula RH u inozemstvu; po prijedlogu ovlaštene osobe pokreće postupak zbog teške povrede službene dužnosti pred Službeničkim sudom; vodi evidenciju pečata s grbom RH; daje očitovanja na prijedloge zakonskih odnosno podzakonskih prijedloga drugih upravnih tijela; daje stručna mišljenja i objašnjenja na prijedloge ugovora iz nadležnosti Glavnog tajništva (ugovori o prodaji, ugovori o zakupu i najmu nekretnina, ugovori o nabavi i dr.); sudjeluje u provođenju postupaka pri nadležnim sudovima; provodi postupak imenovanja vojnih izaslanika RH u inozemstvu, te obavlja i druge poslove iz svog djelokruga.

7.1.2. Služba za upravljanje ljudskim resursima

Članak 65.

Služba za upravljanje ljudskim resursima organizira i provodi javni natječaj, interni oglas i oglas pri Zavodu za zapošljavanje za prijam u državnu službu službenika i namještenika; organizira i provodi interni natječaj za popunu slobodnih mjesta u DM/KU RH u inozemstvu; provodi upućivanje djelatnika na pripreme za odlazak na mandat u DM/KU; predlaže raspored djelatnika po povratku iz DM/KU; provodi postupak ocjenjivanja rada i učinkovitosti državnih službenika; kontinuirano prati karijerni razvoj i promicanje djelatnika; provodi postupak planiranja programa izobrazbe državnih službenika i izrade osobnih planova izobrazbe državnih službenika; provodi postupak izrade prilagodbenih programa za državne službenike primljene u državnu službu; provodi postupak kandidature državnih službenika i ostalih građana RH za rad u međunarodnim organizacijama i misijama; obavlja istraživanja i analize poslova i zadataka iz djelokruga rada službe vanjskih poslova; priprema rješenja i ugovore o svim radno-pravnim pitanjima državnih službenika, namještenika, kao i ugovornog diplomatskog i administrativno-tehničkog osoblja te lokalnog osoblja angažiranog u zemlji primateljici; priprema prijedloge za postupak postavljanja i opoziva šefova DM/KU; priprema prijedloge rješenja po prigovorima podnijetim protiv rješenja kojim se odlučuje o pravima i obvezama državnih službenika iz službe vanjskih poslova; priprema materijale za provođenje postupka zbog lake povrede službene dužnosti po ovlasti ministra; sudjeluje u pripremi odgovora na tužbe u sporovima koji se vode pri upravnim sudovima i Visokim upravnim sudom RH; vodi bazu očevidnika svih zaposlenih djelatnika i lokalno angažiranog osoblja; sudjeluje u izradi prijedloga i usklađuje izradu zakona i drugih propisa iz svog djelokruga; izrađuje nacrte pravilnika, naputaka i drugih podzakonskih akata iz svog djelokruga; izrađuje statističke analize iz djelokruga rada Službe; koordinira sa DM/KU zdravstvenu zaštitu djelatnika i članova njihovih obitelji na radu u inozemstvu te obavlja sve druge poslove vezane uz njihovu socijalnu i zdravstvenu zaštitu u RH; koordinira izradu sigurnosnih provjera djelatnika Ministarstva i drugih osoba i surađuje s nadležnim državnim institucijama RH vezano za postupak sigurnosnih provjera, kao i arhivira rezultate sigurnosnih provjera izrađenih za potrebe Ministarstva; daje stručna mišljenja iz područja radog i službeničkog prava; pruža administrativno-tehničku potporu radu svih ustrojstvenih jedinica Ministarstva u obavljanju i koordinaciji svih uredskih poslova, te obavlja i druge poslove iz svog djelokruga.

U Službi za upravljanje ljudskim resursima ustrojavaju se:

7.1.2.1. Odjel za planiranje i razvoj ljudskih resursa;

7.1.2.2. Odjel za radno-pravna pitanja;

7.1.2.3. Odjel za administrativnu potporu.

7.1.2.1. Odjel za planiranje i razvoj ljudskih resursa

Članak 66.

Odjel za planiranje i razvoj ljudskih resursa organizira i provodi javni natječaj, interni oglas i oglas pri Zavodu za zapošljavanje za prijam u državnu službu službenika i namještenika; organizira i provodi interni natječaj za popunu slobodnih mjesta u DM/KU RH u inozemstvu; provodi upućivanje djelatnika na pripreme za odlazak na mandat u DM/KU; predlaže raspored djelatnika po povratku iz DM/KU; provodi postupak ocjenjivanja rada i učinkovitosti državnih službenika; kontinuirano prati karijerni razvoj i promicanje djelatnika; provodi postupak planiranja programa izobrazbe državnih službenika i izrade osobnih planova izobrazbe državnih službenika; provodi postupak izrade prilagodbenih programa za državne službenike primljene u državnu službu; provodi postupak kandidature državnih službenika i ostalih građana RH za rad u međunarodnim organizacijama i misijama; obavlja istraživanja i analize poslova i zadataka iz djelokruga rada službe vanjskih poslova; vodi bazu očevidnika svih zaposlenih djelatnika i lokalno angažiranog osoblja; izrađuje statističke analize iz djelokruga rada Službe; koordinira sa DM/KU zdravstvenu zaštitu djelatnika i članova njihovih obitelji na radu u inozemstvu te obavlja sve druge poslove vezane uz njihovu socijalnu i zdravstvenu zaštitu u RH; koordinira izradu sigurnosnih provjera djelatnika Ministarstva i drugih osoba i surađuje s nadležnim državnim institucijama RH vezano za postupak sigurnosnih provjera, kao i arhivira rezultate sigurnosnih provjera izrađenih za potrebe Ministarstva, te obavlja i druge poslove iz svog djelokruga.

7.1.2.2. Odjel za radno-pravna pitanja

Članak 67.

Odjel za radno-pravna pitanja priprema rješenja i ugovore o svim radno-pravnim pitanjima državnih službenika, namještenika, kao i ugovornog diplomatskog i administrativno-tehničkog osoblja te lokalnog osoblja angažiranog u zemlji primateljici; priprema prijedloge za postupak postavljanja i opoziva šefova DM/KU; priprema prijedloge rješenja po prigovorima podnijetim protiv rješenja kojim se odlučuje o pravima i obvezama državnih službenika iz službe vanjskih poslova; priprema materijale za provođenje postupka zbog lake povrede službene dužnosti po ovlasti ministra; sudjeluje u pripremi odgovora na tužbe u sporovima koji se vode pri upravnim sudovima i Visokim upravnim sudom RH; daje stručna mišljenja iz područja radog i službeničkog prava; te obavlja i druge poslove iz svog djelokruga.

7.1.2.3. Odjel za administrativnu potporu

Članak 68.

Odjel za administrativnu potporu pruža administrativno-tehničku potporu radu svih ustrojstvenih jedinica Ministarstva u obavljanju i koordinaciji svih uredskih poslova, te obavlja i druge poslove iz svog djelokruga.

7.2. Sektor za komunikacije, distribuciju podataka i zaštitu

Članak 69.

Sektor za komunikacije, distribuciju podataka i zaštitu obavlja poslove projektiranja, izgradnje i održavanja informacijskih i telekomunikacijskih sustava službe vanjskih poslova, kao i druge poslove iz područja informatike i telekomunikacija; poslove zaprimanja, evidentiranja, distribucije i zaštite nacionalnih, NATO i EU dokumenata; poslove distribucije diplomatske pošte; poslove informacijske sigurnosti; poslove pismohrane za službu vanjskih poslova; poslove sigurnosti i zaštite osoba i objekata; poslove projektiranja, izgradnje i održavanja sustava tehničke zaštite; te obavlja i druge poslove iz svog djelokruga.

U Sektoru za komunikacije, distribuciju podataka i zaštitu ustrojavaju se:

7.2.1. Služba za informatiku i telekomunikacije;

7.2.2. Služba za distribuciju podataka i informacijsku sigurnost;

7.2.3. Služba za fizičku, tehničku zaštitu i zaštitu na radu.

7.2.1. Služba za informatiku i telekomunikacije

Članak 70.

Služba za informatiku i telekomunikacije obavlja poslove iz područja informatike i telekomunikacija; odgovorna je za sve informacijske i telekomunikacijske sustave službe vanjskih poslova; obavlja poslove projektiranja novih te održavanja i nadzora postojećih informacijskih i telekomunikacijskih sustava; organizira izgradnju informacijskih i telekomunikacijskih sustava te koordinira primjenu kod korisnika; planira, organizira i provodi poslove neophodne za povezivanje s informacijskim i telekomunikacijskim sustavima NATO i EU; prati i primjenjuje domaće i međunarodne standarde, norme i propise iz područja informatike, telekomunikacija i informacijske sigurnosti; prati razvoj tehnologija u domeni informatike, telekomunikacija i informacijske sigurnosti; predlaže i provodi mjere zaštite informacijskih i telekomunikacijskih sustava; osigurava informatičku i tehničku potporu svim funkcijama službe vanjskih poslova u zemlji i inozemstvu; utvrđuje norme za odabir i uporabu osnovne i dopunske strojne i programske te opreme za korisnički rad u zemlji i inozemstvu; provodi informatičko osposobljavanje; prati razvoj tehnologija u domeni kriptologije; predlaže i priprema projekte novih kriptoloških sustava; na poslovima primjene kriptološke opreme surađuje s drugim službama iz djelokruga svoga rada; utvrđuje i nadzire provedbu sigurnosne politike korištenja informacijskih i telekomunikacijskih sustava u službi vanjskih poslova; vodi brigu o zaštiti i smještaju grupa podataka na poslužiteljskim računalima, te obavlja ostale poslove iz svog djelokruga.

U Službi za informatiku i telekomunikacije ustrojavaju se:

7.2.1.1. Odjel za aplikativnu i sistemsku podršku;

7.2.1.2. Odjel za informatičku podršku i telekomunikacije.

7.2.1.1. Odjel za aplikativnu i sistemsku podršku

Članak 71.

Odjel za aplikativnu i sistemsku podršku obavlja poslove planiranja i utvrđivanja kriterija za projektiranje i razvoj aplikativnih rješenja i baza podataka za pojedine poslovne procese službe vanjskih poslova; sudjeluje u održavanju baza podataka i aplikativnih rješenja; projektira, koordinira i organizira izradu i primjenu aplikativnih rješenja; daje stručne analize i preporuke za uvođenje i primjenu komercijalnih aplikativnih rješenja; pruža stručnu pomoć korisnicima u području iz svoje nadležnosti; prati razvoj tehnologija u domeni računalnih mreža; predlaže, priprema i nadzire projekte i postupke razvoja, izgradnje, unaprjeđenja i zaštite računalne mreže službe vanjskih poslova; odgovoran je za nadzor nad radom računalne mreže službe vanjskih poslova; izgrađuje, obavlja stručni nadzor i upravlja radom poslužiteljskih računala, te mrežnom i ostalom opremom računalnih sustava; vodi brigu o zaštiti i smještaju grupa podataka na poslužiteljskim računalima, administrira baze podataka i aplikativna rješenja; planira, organizira i provodi poslove neophodne za povezivanje s informacijskim sustavima NATO i EU; nadzire ulaze u sustav i prava korisnika; prati razvoj računalnih tehnologija u domeni kriptologije; predlaže i priprema projekte novih računalnih kriptoloških sustava; utvrđuje i nadzire provedbu sigurnosne politike informacijskih sustava u službi vanjskih poslova, te obavlja ostale poslove iz svog djelokruga rada.

7.2.1.2. Odjel za informatičku podršku i telekomunikacije

Članak 72.

Odjel za informatičku podršku i telekomunikacije osigurava i daje potporu korisnicima informacijskih i telekomunikacijskih sustava službe vanjskih poslova; planira i provodi opremanje informatičkom opremom; prati i analizira informacijske tehnologije, predlaže i utvrđuje kriterije i norme za nabavu, raspodjelu i korištenje osnovne i dopunske strojne, programske i telekomunikacijske opreme za korisnički rad, u zemlji i inozemstvu; rješava zahtjeve korisnika za opremanjem informatičkom i telekomunikacijskom opremom, u zemlji i inozemstvu sukladno utvrđenom standardu; organizira i provodi informatičko osposobljavanje zaposlenika Ministarstva; priprema za rad i održava korisnička računala u zemlji i inozemstvu; obavlja poslove projektiranja telekomunikacijskih sustava i druge složene poslove u području telekomunikacija; priprema projekte novih telekomunikacijskih sustava i tehnologija; odgovoran je za nadzor nad radom telekomunikacijskih sustava službe vanjskih poslova; prati razvoj tehnologija u domeni telekomunikacija; predlaže, priprema i nadzire projekte izgradnje i unaprjeđenja telekomunikacijskih sustava; predlaže i provodi mjere zaštite telekomunikacijskih sustava; predlaže i priprema projekte novih telekomunikacijskih kriptoloških sustava, te obavlja ostale poslove iz svog djelokruga rada.

7.2.2. Služba za distribuciju podataka i informacijsku sigurnost

Članak 73.

Služba za distribuciju podataka i informacijsku sigurnost planira i organizira poslove distribucije neklasificiranih i klasificiranih dokumenata između Ministarstva, DM/KU RH i ostalih tijela državne uprave; zadužena je za poslove zaštićene komunikacije u službi vanjskih poslova; planira i organizira distribuciju diplomatske pošte u skladu s odredbama bečkih konvencija o diplomatskim i konzularnim odnosima, te podzakonskim propisima na razini Ministarstva; obavlja poslove primitka, otpreme, evidentiranja i urudžbiranja pismena; obavlja poslove pismohrane za službu vanjskih poslova; pruža pomoć DM/KU RH pri razvrstavanju i pohranjivanju arhivske građe; prima političku dokumentaciju za distribuciju kroz informacijsko-komunikacijski sustav (IKOS); zadužena je za planiranje i organizaciju poslova zaprimanja i interne distribucije NATO i EU dokumenata; zadužena je za organizaciju distribucije EU dokumenata nadležnim tijelima državne uprave u slučaju takve potrebe i u skladu s važećim pravnim propisima i sigurnosnim procedurama; obavlja poslove usklađivanja, nadzora, edukacije i koordinacije provedbe mjera i standarda informacijske sigurnosti; planira uspostavljanje sigurnosnih standarda NATO i EU i ispunjavanje svih međunarodno preuzetih obveza po pitanju zaštite međunarodnih i nacionalnih klasificiranih podataka u Ministarstvu; u okvirima službe vanjskih poslova Služba je zadužena za međunarodnu suradnju na području informacijske sigurnosti s NATO i EU tijelima i nadležnim tijelima drugih zemalja; sudjeluje u radu međuresornih radnih skupina po pitanjima koja se tiču tajnosti podataka i informacijske sigurnosti; planira izradu i donošenje internih pravnih propisa iz područja informacijske sigurnosti; u skladu sa zakonskim obvezama planira i obavlja poslove nadzora nad provedbom mjera informacijske sigurnosti u službi vanjskih poslova, te obavlja ostale poslove iz svog djelokruga.

U Službi za distribuciju podataka i informacijsku sigurnost ustrojavaju se:

7.2.2.1. Odjel za informacijsku sigurnost i distribuciju klasificiranih EU i NATO dokumenata;

7.2.2.2. Odjel za distribuciju EU dokumenata;

7.2.2.3. Odjel za distribuciju i pohranu nacionalnih dokumenata i IKOS.

7.2.2.1. Odjel za informacijsku sigurnost i distribuciju klasificiranih EU i NATO dokumenata

Članak 74.

Odjel za informacijsku sigurnost i distribuciju klasificiranih EU i NATO dokumenata obavlja poslove usklađivanja, nadzora, edukacije i koordinacije provedbe mjera i standarda informacijske sigurnosti, sukladno pravilnicima kojima se uređuju područja informacijske sigurnosti: sigurnosna provjera, fizička sigurnost, sigurnost podataka, sigurnost informacijskog sustava i sigurnost poslovne suradnje; planira uspostavljanje sigurnosnih standarda NATO i EU i ispunjavanje svih međunarodno preuzetih obveza po pitanju zaštite međunarodnih i nacionalnih klasificiranih podataka u Ministarstvu; u obavljanju poslova iz svog djelokruga rada surađuje s Uredom Vijeća za nacionalnu sigurnost i ostalim državnim institucijama RH nadležnim za pojedina pitanja iz područja informacijske sigurnosti; u okvirima službe vanjskih poslova Odjel je zadužen za međunarodnu suradnju na području informacijske sigurnosti s NATO i EU tijelima i nadležnim tijelima drugih zemalja; planira izradu i donošenje internih pravnih propisa iz područja informacijske sigurnosti; u skladu sa zakonskim obvezama planira i obavlja poslove nadzora nad provedbom mjera informacijske sigurnosti u službi vanjskih poslova; u sklopu Odjela djeluje Registar koji je zadužen za poslove zaprimanja i interne distribucije klasificiranih NATO i EU dokumenata; obavlja poslove pohranjivanja i propisanog uništavanja klasificiranih NATO i EU dokumenata u Ministarstvu; zadužen je za organizaciju distribucije klasificiranih EU dokumenata nadležnim tijelima državne uprave u slučaju takve potrebe i u skladu s važećim pravnim propisima i sigurnosnim procedurama, te obavlja ostale poslove iz svog djelokruga.

7.2.2.2. Odjel za distribuciju EU dokumenata

Članak 75.

Odjel za distribuciju EU dokumenata planira i organizira poslove distribucije neklasificiranih EU dokumenata između Ministarstva, DM/KU RH i ostalih tijela državne uprave; zadužen je za primanje neklasificiranih EU dokumenata putem informacijskih sustava EU te njihovu distribuciju putem nacionalnog informacijskog sustava; u svom radu surađuje s ustrojstvenim jedinicama Ministarstva nadležnim za europske poslove, te obavlja ostale poslove iz svog djelokruga.

7.2.2.3. Odjel za distribuciju i pohranu nacionalnih dokumenata i IKOS

Članak 76.

Odjel za distribuciju i pohranu nacionalnih dokumenata i IKOS planira i organizira poslove distribucije neklasificiranih i klasificiranih nacionalnih dokumenata između Ministarstva, DM/KU RH i ostalih tijela državne uprave; zadužen je za poslove zaštićene komunikacije u službi vanjskih poslova; planira i organizira distribuciju diplomatske pošte u skladu s odredbama bečkih konvencija o diplomatskim i konzularnim odnosima, te podzakonskim propisima na razini Ministarstva; obavlja poslove primitka i otpreme pismena; poslove klasifikacije i urudžbiranja pismena, akata i predmeta, te evidentiranja istih u odgovarajuće upisnike uredskog poslovanja; poslove pismohrane za službu vanjskih poslova; poslove sređivanja, sortiranja, obrade, razvođenja i arhiviranja arhivskog i registraturnog gradiva; pruža pomoć DM/KU RH pri razvrstavanju i pohranjivanju arhivske građe; prima političku dokumentaciju za distribuciju kroz informacijsko-komunikacijski sustav (IKOS) i pregledava je, te po potrebi usklađuje njezine tehničke parametre sukladno utvrđenim standardima, te obavlja ostale poslove iz svog djelokruga.

7.2.3. Služba za fizičku, tehničku zaštitu i zaštitu na radu

Članak 77.

Služba za fizičku, tehničku zaštitu i zaštitu na radu obavlja poslove sigurnosti i zaštite osoba i objekata; sudjeluje u izradi sigurnosne procjene ugroženosti Ministarstva i DM/KU RH u suradnji s nadležnim tijelima RH; zadužena je za planiranje, realizaciju, nadzor i analizu provedbe planova osiguranja koji se odnose na aktivnosti fizičkog i tehničkog osiguranja Ministarstva i DM/KU RH; planira razvoj sustava tehničke zaštite Ministarstva i DM/KU RH; odgovorna je za projektiranje, izgradnju, održavanje i nadzor nad radom protuprovalnih i protupožarnih sustava, sustava videonadzora i svih ostalih elektroničkih sustava i uređaja, kao i mehaničkih elemenata namijenjenih tehničkoj zaštiti objekata; prati i primjenjuje domaće i međunarodne standarde, norme i propise iz područja fizičke i tehničke zaštite; prati razvoj tehnologija u domeni sustava tehničke zaštite; u planiranju i provedbi poslova iz svog djelokruga rada Služba usvaja i prilagođava mjere tehničke i fizičke zaštite sigurnosnim standardima NATO i EU; zadužena je za poslove rendgenske (RTG) – protueksplozijske i protudiverzijske zaštite Ministarstva i DM/KU RH; planira poslove civilne obrane; planira, organizira i obavlja poslove vezane za zaštitu na radu i sprečavanje ozljeda na radu, profesionalnih bolesti i drugih bolesti u svezi s radom; obavlja poslove zaštite radnog okoliša kao sastavnog dijela organizacije rada i izvođenja radnog procesa; planira, organizira i provodi protupožarnu zaštitu; zadužena je za obuku i stručno usavršavanje djelatnika fizičke i tehničke zaštite; aktivno sudjeluje u procedurama odabira, adaptacija i/ili gradnje objekata Ministarstva i DM/KU RH; planira i provodi suradnju s ustrojstvenim jedinicama Ministarstva unutarnjih poslova nadležnim za osiguranje štićenih objekata i državnim tijelima zemalja primateljica nadležnim za osiguranje DM/KU RH, te obavlja ostale poslove iz svog djelokruga.

7.3. Sektor za financijsko-materijalne poslove

Članak 78.

Sektor za financijsko-materijalne poslove koordinira, povezuje i usmjerava obavljanje poslova financijskog planiranja, računovodstvenih poslova, organizacije nabave, upravljanja imovinom i podrške službi vanjskih poslova; radi na poslovima planiranja i izvršavanja proračuna; i koordinira procesom izrade strateškog plana Ministarstva te brine o usklađenosti prijedloga financijskog plana sa strateškim ciljevima; prati izvršenje financijskog plana i daje prijedloge za rebalans proračuna; koordinira uspostavljanje, provođenje i razvoj metodologija financijskog upravljanja i kontrola na svim razinama i u svim ustrojstvenim jedinicama ministarstva i DM/KU; izrađuje smjernice i interne akte iz svog djelokruga; brine o pravilnom i racionalnom korištenju materijalno-financijskih sredstava i imovine; obavlja devizno poslovanje; priprema planove i obavlja postupak nabave za potrebe službe vanjskih poslova sukladno zakonu; obavlja stručne poslove u vezi kupnje, najma i opremanja novih objekata za potrebe DM/KU, te investicijskog i tekućeg održavanja postojećih; obavlja stručne poslove oko rekonstrukcije i adaptacije postojećih objekata u vlasništvu Republike Hrvatske; obavlja stručne poslove u vezi sa sukcesijom diplomatsko-konzularne imovine bivše SFRJ; priprema i koordinira aktivnosti oko organiziranja međunarodnih događanja; priprema prijedloge ugovora iz svog djelokruga; priprema podloge za donošenje odluka ministra, zamjenika ministra, pomoćnika ministra i glavnog tajnika Ministarstva; surađuje i koordinira aktivnosti s tijelima državne uprave u poslovima iz svoga djelokruga rada, te obavlja i ostale poslove iz svog djelokruga.

U Sektoru za financijsko-materijalne poslove ustrojavaju se:

7.3.1. Služba za proračun;

7.3.2. Služba za računovodstvo;

7.3.3. Služba za nabavu;

7.3.4. Služba za upravljanje imovinom i podršku službi vanjskih poslova;

7.3.5. Služba za opće i tehničke poslove.

7.3.1. Služba za proračun

Članak 79.

Služba za proračun obavlja aktivnosti pripreme, praćenja i ažuriranja proračuna Ministarstva, koordinira izradom financijskih planova, prikuplja, obrađuje i analizira financijske pokazatelje poslovanja, pruža stručnu pomoć ustrojstvenim jedinicama u vezi s planiranjem i trošenjem sredstava, koordinira procesom izrade strateškog plana Ministarstva; koordinira uspostavljanje i provođenje financijskog upravljanja i kontrola u svim ustrojstvenim jedinicama Ministarstva, koje se primarno odnose na prethodne i naknadne financijske kontrole, funkcije računovodstva i financijskog izvještavanja; inicira izradu internih akata (uputa, smjernica) kojima se uređuju opisi poslova, ovlasti i odgovornosti pojedinih sudionika u procesima planiranja, izrade programa, praćenja realizacije programa, obrade financijskih dokumenata, internog izvješćivanja o realizaciji proračunskih sredstava i o ostvarenim ciljevima; sudjeluje u uspostavi procesa upravljanja rizicima te pruža podršku ustrojstvenim jedinicama u utvrđivanju i procjeni mogućih rizika; uspostavlja unutarnju kontrolu i analizu rizika u dijelu sustavnog praćenja prihoda primitaka, izvršavanja rashoda i izdataka, praćenja imovine i obaveza, postupaka javne nabave i upravljanja projektima; provodi naknadne kontrole; daje podršku voditelju Financijskog upravljanja i kontrola u praćenju, procjeni i razvoju financijskog upravljanja i kontrola; izrađuje smjernice i interne akte iz svog djelokruga; priprema izvješća o uspostavljenim sustavima financijskih kontrola; priprema godišnja izvješća; surađuje sa Središnjom harmonizacijskom jedinicom Ministarstva financija, te obavlja ostale poslove iz svog djelokruga.

7.3.2. Služba za računovodstvo

Članak 80.

Služba za računovodstvo obavlja sustavno praćenje i evidenciju transakcija i poslovnih događaja prihoda, primitaka, izdataka i drugih plaćanja Ministarstva i DM/KU; obavlja sustavno praćenje stanja imovine, obveza i izvora vlasništva; vodi poslovne knjige: dnevnik, glavne knjige i pomoćne knjige; izrađuje bilance poslovanja, tromjesečne financijske izvještaje i završni račun i obavlja poslove vezane uz državnu riznicu, te obavlja ostale poslove iz svog djelokruga.

7.3.3. Služba za nabavu

Članak 81.

Služba za nabavu obavlja poslove redovite nabave roba, radova i usluga, sukladno utvrđenim postupcima nabave, na temelju Zakona o javnoj nabavi; izrađuje godišnji plan nabave (uključujući i DM/KU), te prati i usklađuje realizaciju istog sukladno pozicijama proračuna; kontinuirano vodi evidenciju postupaka nabave male i velike vrijednosti; priprema objavu podataka na Internet stranicama Ministarstva; te dostavlja evidencijsko izvješće drugom tijelu državne uprave; priprema odluke o početku postupka javne nabave; raspisuje i provodi postupak javnog nadmetanja, te ostale oblike provođenja postupka nabave, sukladno Zakonu o javnoj nabavi; u suradnji s nadležnom službom sklapa ugovore s dobavljačima roba i usluga, vodi registar o istima; surađuje sa Službom za upravljanje imovinom i podršku službe vanjskih poslova vezano za preseljenje osobnih stvari diplomata i drugih državnih službenika pri odlasku i povratku iz DM/KU, te također surađuje u okviru priprema za otpremu raznih pošiljaka za potrebe DM/KU; kontinuirano prati izmjene i dopune zakona koji reguliraju djelokrug rada Službe; obavlja poslove vezano uz stalno i privremeno skladištenje materijala, poslove materijalne likvidacije računa; vodi poslove evidencije i organiziranja službenih putovanja, te poslove rezervacije smještaja; kontaktira i surađuje s Državnim uredom za središnju javnu nabavu i drugim tijelima državne uprave, organizacijskim jedinicama Ministarstva, te sa DM/KU, po poslovima i zadacima iz svog djelokruga rada, te obavlja i druge poslove iz svog djelokruga.

7.3.4. Služba za upravljanje imovinom i podršku službi vanjskih poslova

Članak 82.

Služba za upravljanje imovinom i podršku službi vanjskih poslova koordinira i obavlja poslove praćenja, analize stanja i osiguranja materijalno-tehničkih pretpostavki za rad službe vanjskih poslova; koordinira i obavlja poslove racionalizacije u korištenju materijalno-financijske imovine službe vanjskih poslova; poslove planiranja i projekcije godišnjih projekata, materijalnih i nematerijalnih investicija i izrade izvješća; obavlja poslove upravljanja imovinom; obavlja stručne poslove oko kupnje i najma novih objekata za potrebe DM/KU, te poslove investicijskog i tekućeg održavanja postojećih; obavlja stručne poslove opremanja novih i postojećih objekata; obavlja stručne poslove oko rekonstrukcije i adaptacije postojećih objekata u vlasništvu RH; obavlja stručne poslove u vezi sa sukcesijom diplomatsko-konzularne imovine bivše SFRJ; priprema i koordinira aktivnosti oko organiziranja međunarodnih događanja; surađuje i koordinira aktivnosti s ustrojstvenom jedinicom Ministarstva nadležnom za financijsko planiranje, pripremu, kontrolu i izvršenje proračuna; obavlja stručne poslove oko opremanja i uređenja DM/KU, rezidencija i stanova u vlasništvu RH; kontaktira i obilazi DM/KU, analizira stanja, predlaže rješenja, te rješava njihove zahtjeve iz djelokruga rada Službe; vodi zbirku umjetnina; obavlja analize stanja, predlaže rješenja, te rješava zahtjeve iz djelokruga rada Službe; priprema podloge za donošenje odluka ministra, zamjenika ministra, pomoćnika ministra i glavnog tajnika Ministarstva; provodi unutarnju kontrolu u Ministarstvu u okviru svoje nadležnosti, a sukladno zakonu i zakonskim propisima; izrađuje nacrte prijedloga odluka, naputaka, pravilnika i drugih normativnih akata te različitih izvješća iz svog djelokruga; te obavlja i druge poslove iz svog djelokruga.

7.3.5. Služba za opće i tehničke poslove

Članak 83.

Služba za opće i tehničke poslove obavlja opće, tehničke i organizacijske poslove u vezi s ostvarivanjem plana i programa rada Ministarstva, te tehničkim usklađivanjem rada unutarnjih ustrojstvenih jedinica Ministarstva; koordinira i obavlja poslove praćenja, analize stanja i osiguranja tehničkih pretpostavki za rad službe vanjskih poslova; priprema podloge za donošenje odluka ministra, zamjenika ministra, pomoćnika ministra i glavnog tajnika Ministarstva; organizira rad internih ugostiteljskih usluga i usluga čišćenja prostora; organizira transport, selidbe i cargo otpreme; obavlja različite vrste prijevoza za potrebe službe vanjskih poslova; organizira prijevoz državnih dužnosnika i djelatnika Ministarstva i dežurstva vozača; organizira održavanje vozila voznog parka Ministarstva, te obavlja i druge poslove iz svog djelokruga.

8. DIPLOMATSKA AKADEMIJA

Članak 84.

Diplomatska akademija, kao samostalna služba u sastavu Ministarstva, organizira i provodi stručno usavršavanje kroz opće i posebne programe iz područja diplomacije, vanjske politike i međunarodnih odnosa, kao i drugih područja važnih za službu vanjskih poslova, putem različitih oblika stručne izobrazbe, uključujući međunarodnu suradnju i projekte razvojne pomoći; provodi pripreme državnih službenika i namještenika za rad u DM/KU; organizira i provodi usavršavanje i učenje stranih jezika za službenike i namještenike Ministarstva; objavljuje stručne publikacije; zajedno s drugim tijelima državne uprave provodi programe obuke i usavršavanja o Europskoj uniji; organizira rad Knjižnice Ministarstva, te obavlja i druge poslove iz svojeg djelokruga.

U Diplomatskoj akademiji ustrojavaju se:

8.1. Odjel za obrazovanje o EU i izdavaštvo;

8.2. Odjel za diplomatsko usavršavanje i pripreme za rad u DM/KU.

8.1. Odjel za obrazovanje o EU i izdavaštvo

Članak 85.

Odjel za obrazovanje o EU i izdavaštvo koordinira i provodi opće i specijalizirane aktivnosti izobrazbe u vezi s europskim integracijama i članstvom Hrvatske u Europskoj uniji; surađuje s drugim tijelima državne uprave, s diplomatsko-konzularnom mrežom, s institucijama Europske unije, s diplomatskim predstavništvima u Hrvatskoj i drugim tijelima u pogledu praćenja tema koje se odnose na Europsku uniju i službu vanjskih poslova; priprema i provodi izobrazbu potencijalnih kandidata za rad u institucijama Europske unije, u okviru bilateralne suradnje s vladama država članica Europske unije i drugim državama organizira i provodi programe stručnog usavršavanja; provodi program stipendiranja za poslijediplomske europske studije u Hrvatskoj i u inozemstvu; utvrđuje potrebe za usavršavanjem na području europskih integracija; organizira i provodi seminare i druge odgovarajuće programe izobrazbe o Europskoj uniji za državne i javne službenike; koordinira i provodi opće i specijalizirane aktivnosti izobrazbe u vezi s Europskom unijom koje pridonose usvajanju općih i specifičnih znanja i vještina o europskim integracijama i funkcioniranju Europske unije; utvrđuje potrebe za usavršavanjem na području europskih integracija u suradnji s drugim tijelima državne uprave; izrađuje plan usavršavanja, koordinira, organizira i provodi programe obuke i usavršavanja državnih službenika i drugih zainteresiranih skupina na području europskih integracija putem tečajeva, seminara, radionica, konferencija, predavanja te stručnih izobrazbi u inozemstvu; vodi evidenciju o programima i polaznicima izobrazbe o europskim integracijama; surađuje s predstavnicima stranih i domaćih institucija (zakladama, stručnim udrugama, akademskim institucijama i dr.), te diplomatskim predstavništvima u Hrvatskoj u svrhu što djelotvornije koordinacije i organizacije aktivnosti izobrazbe; priprema i provodi izobrazbu potencijalnih kandidata za rad u institucijama Europske unije; provodi program stipendiranja za poslijediplomske europske studije u Hrvatskoj i inozemstvu; potiče uvođenje tema i/ili predmeta koji se odnose na pitanja europskih integracija u programe hrvatskih škola, visokih učilišta i sveučilišta i osnivanje specijaliziranih poslijediplomskih europskih studija; planira i koordinira pripremu i izdavanje informativnih materijala (publikacije, periodika, tiskani promotivni materijali i sl.) i drugih tekstova na teme koje se odnose na europske integracije i službu vanjskih poslova; koordinira pripremu i izradu dizajna i prijeloma tekstova za tisak, izrađuje i nabavlja fotografije i ostale materijale za objavu te surađuje s vanjskim suradnicima; odgovora na upite građana upućenih Ministarstvu te surađuje s ostalim tijelima državne uprave radi odgovaranja na pitanja iz područja europskih integracija i službe vanjskih poslova; vodi bazu podataka ciljnih skupina i info-točaka koji su primatelji publikacija o europskim integracijama i službi vanjskih poslova; distribuira publikacije i ostale promotivne materijale primateljima iz baze podataka, info-točkama te zainteresiranim građanima; surađuje s organizacijama civilnog društva i provodi natječaj za dodjelu financijskih sredstava projektima organizacijama civilnog društva koji se odnose na informiranje građana o eurointegracijskom procesu u Hrvatskoj; koordinira izradu informativnih materijala o Hrvatskoj; uređuje središnji višejezični službeni internetski portal Hrvatske, kojim se država predstavlja međunarodnoj javnosti u svim glavnim aspektima i na svim područjima (općenito, društvo, zemljopis, povijest, politički ustroj, gospodarstvo, kultura, turizam, sport, znamenitosti, itd.); koordinira pripremu informativnih materijala o Hrvatskoj te o glavnim vanjskopolitičkim temama od državnog interesa; koordinira izradu prijevoda informativnih materijala o Hrvatskoj na strane jezike; priprema godišnjak Ministarstva i druge slične publikacije; te obavlja i druge poslove iz svoje nadležnosti.

8.2. Odjel za diplomatsko usavršavanje i pripreme za rad u DM/KU

Članak 86.

Odjel za diplomatsko usavršavanje i pripreme za rad u DM/KU osmišljava, predlaže, organizira i provodi stručno usavršavanje iz područja diplomacije, vanjske politike i međunarodnih odnosa za državne službenike i namještenike Ministarstva, kao i drugih tijela državne uprave RH koja se bave odnosima s inozemstvom; predlaže, organizira i provodi stručne diplomatske studije, kao i specijalističke diplomatske, konzularne i administrativne tečajeve; surađuje u razvoju poslijediplomskih studija iz svojeg djelokruga; uspostavlja i provodi suradnju sa stranim diplomatskim akademijama i drugim institucijama, zakladama i drugim organizacijama; priprema, organizira i provodi projekte razvojne pomoći susjednim i drugim državama u području diplomatskog usavršavanja; organizira i provodi savjetničke i druge stručne ispite u službi vanjskih poslova RH; kontinuirano prati, predlaže, provodi, kontrolira i evidentira stručno usavršavanje službenika Ministarstva iz svojeg djelokruga; provodi natječaje i predlaže kandidate za diplomatske stipendije i druge studijske boravke u inozemstvu; osmišljava, predlaže, organizira i provodi međunarodne, regionalne i domaće seminare, simpozije, konferencije, tribine, okrugle stolove i predavanja; objavljuje stručne publikacije iz svojeg djelokruga, nabavlja stručnu literaturu, organizira rad knjižnice i čitaonice Ministarstva; priprema sadržaje za Internet stranice i za »e-learning« sustav Ministarstva; zajedno s drugim tijelima državne uprave provodi programe obuke i usavršavanja o Europskoj uniji; utvrđuje program priprema šefova DM/KU prije preuzimanja dužnosti, profesionalnih i ugovornih diplomata, te administrativnih službenika koji su odlukom ministra raspoređeni na rad u DM/KU, prilagođen prethodnim znanjima, specifičnostima zemlje primateljice i vrstama poslova; organizira i provodi programe priprema za svakog pojedinog dužnosnika i državnog službenika u suradnji s drugim ustrojstvenim jedinicama Ministarstva, ostalim državnim tijelima i drugim ustanovama u RH; osmišljava, organizira i provodi učenje i usavršavanje stranih jezika za službenike Ministarstva sukladno Zajedničkom europskom referentnom okviru za jezike (CEFR); osmišljava i provodi tečajeve stranih jezika, prilagođene ciljnim skupinama službenika, te individualno usavršavanje, prilagođeno specifičnom djelokrugu rada državnih dužnosnika i državnih službenika; vodi internu evidenciju dokumentacije iz djelokruga rada, te obavlja i druge poslove iz svojeg djelokruga.

9. SAMOSTALNA SLUŽBA ZA DIPLOMATSKI PROTOKOL

Članak 87.

Služba za diplomatski protokol, kao samostalna služba u sastavu Ministarstva, obavlja poslove pripreme, izrade i provođenja programa putovanja u inozemstvo i protokolarnih aktivnosti ministra i zamjenika ministra; priprema, izrađuje i provodi programe boravka u RH stranih predsjednika vlada i ministara vanjskih poslova, a po potrebi i drugih visokorangiranih stranih dužnosnika, te koordinira ceremonijalne aktivnosti od posebnog značenja za RH; koordinira aktivnosti koje se odnose na ostvarivanje prava predstavnika drugih država i međunarodnih organizacija u RH; na prijedlog ministra priprema i provodi i druge protokolarne aktivnosti, te obavlja i druge poslove iz svog djelokruga.

U Službi za diplomatski protokol ustrojavaju se:

9.1. Odjel za ceremonijal i posjete;

9.2. Odjel za privilegije i imunitete.

9.1. Odjel za ceremonijal i posjete

Članak 88.

Odjel za ceremonijal i posjete obavlja stručne, organizatorske i tehničke poslove protokola za potrebe Ministarstva, organizira poslove u vezi s ceremonijalnim pravilima za sve prigode, preseanse domaćih i stranih dužnosnika, preseanse zastava, te provodi aktivnosti vezane za službene posjete i putovanja državnih dužnosnika o čijim programima brine Diplomatski protokol; za potrebe protokola sudjeluje u organizaciji, pripremi i provedbi programa aktivnosti ministra, zamjenika ministra, pomoćnika ministra i glavnog tajnika; priprema, izrađuje i provodi program boravka stranih dužnosnika (predsjednika vlada, potpredsjednika vlada, ministara vanjskih poslova i ostalih po potrebi); organizira prikupljanje podataka i pripremu kalendara posjeta putovanja; neposredno je uključen u rad organizacijskih odbora, međunarodnih skupova u RH na razini država; po potrebi organizira i suorganizira godišnja i druga okupljanja diplomatskog zbora u organizaciji Ureda Predsjednika RH, predsjednika Hrvatskoga sabora, predsjednika Vlade RH i Ministarstva; predlaže plan sredstava i troškove putovanja dužnosnika u inozemstvo i stranih posjeta iz inozemstva; brine o osiguranju prijevoza za strana izaslanstva; osmišljava darove ministra i državnih dužnosnika za strane dužnosnike; organizira vođenje evidencije uručenih darova; vodi brigu o dočeku stranih novoakreditiranih veleposlanika, te o predaji njihovih kopija vjerodajnica; posebice vodi brigu o ceremonijalnom diplomatskom dopisivanju; vodi brigu o dostojanstvenom odavanju počasti Ministarstva prigodom posljednjih ispraćaja djelatnih i umirovljenih zaposlenika u službi vanjskih poslova, kao i članova njihovih obitelji; te obavlja i druge poslove iz svog djelokruga.

9.2. Odjel za privilegije i imunitete

Članak 89.

Odjel za privilegije i imunitete organizira i obavlja stručne, organizatorske i tehničke poslove u vezi s primjenom bečkih konvencija o diplomatskim i konzularnim odnosima i pozitivnih propisa RH; ažurira izdavanje diplomatskih lista, viziranje putovnica i izdavanje diplomatskih osobnih dokumenata, franšiza, te kontrolira evidenciju njihovih korištenja; prima i vodi postupak po zahtjevima za primanje zamolbi za agremane i egzekvature; surađuje u izradi međunarodnih ugovora u kojima se Misijama i njihovim članovima omogućuju olakšice u skladu s bečkim konvencijama o diplomatskim i konzularnim odnosima; kontrolira rad na ovjeri obrazaca za ostvarenje olakšica; nadzire pisanje čestitki i drugih pisama stranim državnicima; vodi diplomatsko protokolarnu korespondenciju; ostvaruje kontakte s DM/KU, posebno vezano uz primjenu uzajamnosti; surađuje s gradskim vlastima, te obavlja i druge poslove iz svog djelokruga.

10. SAMOSTALNA SLUŽBA ZA ANALITIKU I POLITIČKO PLANIRANJE

Članak 90.

Služba za analitiku i političko planiranje, kao samostalna služba u sastavu Ministarstva, analizira provedbu vanjske politike Republike Hrvatske te daje prijedloge za unaprjeđenje međunarodnog položaja RH, odnosno djelovanja u pojedinim segmentima vanjske politike RH; priprema prijedloge stajališta i druge analitičke materijale o pojedinim vanjskopolitičkim temama, svjetskim događajima i razvojnim trendovima; priprema strateške dokumente za područje vanjske politike i planske dokumente Ministarstva, uključujući godišnji plan rada Ministarstva; sudjeluje u pripremi temeljnih pravnih dokumenata iz nadležnosti Ministarstva; sudjeluje u pripremama za pregovore i bilateralne i multilateralne konzultacije i nazočna je pregovorima i konzultacijama; priprema govore, odnosno zajedno s drugim ustrojstvenim jedinicama Ministarstva priprema teze za govore za čelnike Ministarstva; sudjeluje u organizaciji konferencija o različitim vanjskopolitičkim temama i u pripremi međuresornih analitičkih projekata; izrađuje političke analize iz područja međunarodnih odnosa i o vanjskopolitičkim temama relevantnima za hrvatsku vanjsku politiku i međunarodni položaj RH; organizira konzultacije s analitičkim službama drugih institucija državne uprave RH o pitanjima koja imaju utjecaja na vanjsku politiku, priprema i vodi zajedničke analitičke projekte s tim službama; organizira konzultacije s analitičkim službama ministarstava vanjskih poslova drugih država i međunarodnih organizacija; analizira govore i medijske istupe stranih dužnosnika relevantne za RH; sudjeluje u oblikovanju i prezentaciji hrvatske vanjske politike u domaćoj i stranoj javnosti, potiče diskusiju o aktualnim temama vanjske politike kroz uspostavu i održavanje odnosa s domaćim i stranim istraživačkim institucijama, akademskom zajednicom i nevladinim organizacijama, u sklopu čega organizira ili sudjeluje u pripremi konferencija, okruglih stolova i drugih skupova; u svrhu promocije hrvatske vanjske politike sudjeluje na međunarodnim konferencijama; sudjeluje i u drugim projektima »brendiranja« i oblikovanja pozitivnog imidža RH u različitim područjima, a posebno u područjima politike i sigurnosti, gospodarske suradnje, kulture, zaštite okoliša, turizma i sporta; priprema godišnjak Ministarstva i druge stručne publikacije; vodi bazu podataka o diplomatskim aktivnostima najviših dužnosnika; prikuplja i čuva analitičku arhivu te arhivu pripremljenih govora, te obavlja druge poslove iz svog djelokruga.

U Službi za analitiku i političko planiranje ustrojavaju se:

10.1. Odjel za političku analitiku;

10.2. Odjel za javnu diplomaciju.

10.1. Odjel za političku analitiku

Članak 91.

Odjel za političku analitiku izrađuje političke analize o hrvatskoj vanjskoj politici i međunarodnom položaju RH te daje prijedloge za njegovo poboljšanje; izrađuje političke analize o drugim vanjskopolitičkim temama i aktualnim pitanjima međunarodnih odnosa; izrađuje prijedloge stajališta o pojedinim vanjskopolitičkim temama, svjetskim događajima i razvojnim trendovima; priprema i sudjeluje u pripremi strateških dokumenata za područje vanjske politike; priprema planske dokumente Ministarstva, uključujući godišnji plan rada Ministarstva i mjesečne najave događaja; sudjeluje u pripremi temeljnih pravnih dokumenata iz nadležnosti Ministarstva; priprema i sudjeluje u bilateralnim i multilateralnim konzultacijama; organizira konzultacije s analitičkim službama drugih institucija državne uprave RH o pitanjima relevantnima za vanjsku politiku RH, priprema i vodi zajedničke analitičke projekte s tim službama; sudjeluje u konzultacijama s analitičkim službama ministarstava vanjskih poslova drugih država i međunarodnih organizacija; surađuje s domaćim i inozemnim stručnim institutima, akademskom zajednicom i nevladinim organizacijama na temama iz područja međunarodnih odnosa i vanjske politike; sudjeluje u radu konferencija, okruglih stolova i drugih skupova posvećenih vanjskoj politici; vodi bazu podataka o diplomatskim aktivnostima najviših dužnosnika RH; prikuplja i čuva analitičku arhivu i arhivu pripremljenih govora, te obavlja druge poslove iz svog djelokruga.

10.2. Odjel za javnu diplomaciju

Članak 92.

Odjel za javnu diplomaciju sudjeluje u organizaciji ili samostalno organizira različite forme prezentacije hrvatske vanjske politike u domaćoj i inozemnoj javnosti; priprema govore odnosno zajedno s drugim ustrojstvenim jedinicama Ministarstva priprema teze za govore za ministra, zamjenika ministra, pomoćnika ministra i glavnog tajnika te na druge načine sudjeluje u pripremama medijskih i javnih nastupa ministra, zamjenika ministra, pomoćnika ministra i glavnog tajnika; analizira govore i medijske istupe stranih dužnosnika relevantne za RH; uspostavlja i održava odnose s domaćim i stranim istraživačkim institucijama, akademskom zajednicom i nevladinim organizacijama; organizira ili sudjeluje u pripremi konferencija, okruglih stolova i drugih skupova o pojedinim vanjskopolitičkim temama; analizira sliku i stereotipe o Hrvatskoj u međunarodnoj javnosti i priprema prijedloge za poboljšanje međunarodnog ugleda zemlje; sudjeluje i u drugim projektima »brendiranja« i oblikovanja pozitivnog imidža RH u različitim područjima, a posebno u područjima politike i sigurnosti, gospodarske suradnje, kulture, zaštite okoliša, turizma i sporta; sudjeluje u pripremi i oblikovanju informacija o RH na javnim internetskim stranicama Ministarstva i DKP-a; priprema objavu godišnjaka i druga posebna izdanja Ministarstva te obavlja i druge poslove iz svog djelokruga.

11. SAMOSTALNA SLUŽBA ZA ODNOSE S JAVNOŠĆU I INFORMIRANJE

Članak 93.

Služba za odnose s javnošću i informiranje, kao samostalna služba u sastavu Ministarstva, izvješćuje javnost i diplomatski zbor o stavovima Ministarstva; u suradnji s glasnogovornikom priprema i koordinira nastupe državnih dužnosnika u medijima; vodi evidenciju akreditiranih stranih novinara u Republici Hrvatskoj; sadržajno priprema, oblikuje, izrađuje, održava i ažurira javne i interne web-stranice Ministarstva, te javne web-stranice DM/KU RH u inozemstvu; obavlja poslove dnevnoga internog informiranja Ministarstva i DM/KU RH; priprema dnevna izvješća koja se temelje na obrađenim prilozima domaćih i stranih medija; priprema tjedne i mjesečne preglede, najave i zbivanja; obavlja poslove dnevnoga internog informiranja Ministarstva i DM/KU RH; priprema dnevna izvješća koja se temelje na obrađenim prilozima domaćih i stranih medija; priprema tjedne i mjesečne preglede, najave zbivanja; provodi komunikacijsku strategiju za informiranje hrvatske javnosti o raznim aspektima integriranja Hrvatske u Europsku uniju; provodi posebne projekte i promotivne aktivnosti u vezi s Europskom unijom i predstavljanjem europskih institucija i politika hrvatskoj javnosti; međunarodnu javnost informira o raznim aspektima integriranja Hrvatske u Europsku uniju; priprema i provodi vanjsku komunikacijsku strategiju Hrvatske prema međunarodnoj javnosti u svrhu koordiniranog predstavljanja Hrvatske na općem, kulturnom i gospodarskom planu; priprema i provodi promotivno-informativne aktivnosti u inozemstvu i analizira njihov učinak; surađuje s drugim hrvatskim državnim tijelima i nacionalnim institucijama u vođenju vanjskih komunikacijskih kampanja; prosljeđuje informacije o Hrvatskoj izabranim i ciljanim javnostima u inozemstvu; prati istraživanja javnog mnijenja o Hrvatskoj koja se provode u stranim državama, te sukladno rezultatima istraživanja, poduzima potrebne aktivnosti; te obavlja druge poslove iz svog djelokruga.

U Službi za odnose s javnošću i informiranje ustrojavaju se:

11.1. Odjel za odnose s javnošću;

11.2. Odjel za informiranje.

11.1. Odjel za odnose s javnošću

Članak 94.

Odjel za odnose s javnošću izvješćuje javnost i diplomatski zbor o stavovima Ministarstva; u suradnji s glasnogovornikom priprema i koordinira nastupe državnih dužnosnika u medijima, vodi evidenciju akreditiranih stranih novinara u Republici Hrvatskoj; sadržajno priprema, oblikuje, izrađuje, održava i ažurira javne i interne web-stranice Ministarstva, te javne web-stranice DM/KU RH u inozemstvu, objavljuje priopćenja, obavijesti i najave; kontaktira predstavnike medija; organizira tiskovne konferencije za potrebe Ministarstva; sadržajno priprema, oblikuje, izrađuje, održava i ažurira javne i interne web-stranice Ministarstva, te javne web-stranice DM/KU RH u inozemstvu; organizira i izrađuje prijevode na engleski, odnosno hrvatski jezik, te obavlja lekturu i redakturu sadržaja za potrebe javne web-stranice Ministarstva; prati, predlaže i organizira primjenu suvremenih dostignuća na području informatičke tehnologije na javne i interne stranice Ministarstva i javne web-stranice DM/KU; priprema i postavlja materijale na zaštićene stranice Ministarstva; organizira pripremu i dostavu materijala iz područja službe vanjskih poslova i europskih integracija za potrebe Središnjeg državnog portala; obučava djelatnike DM/KU za rad na web-stranicama; pruža podršku pri održavanju i administriranju web-stranica DM/KU; koordinira internu i eksternu elektronsku komunikaciju; distribuira i otprema interne biltene elektronskim putem; fotografira i izrađuje foto-arhiv Ministarstva; održava elektronsku arhivu sadržaja objavljenih na javnim i zaštićenim web-stranicama, te obavlja i druge poslove iz svog djelokruga.

11.2. Odjel za informiranje

Članak 95.

Odjel za informiranje obavlja poslove dnevnog informiranja Ministarstva i DM/KU RH; priprema biltene koji se temelje na obrađenim prilozima iz domaćih i stranih medija i drugih otvorenih izvora; izrađuje posebna izvješća, preglede ili informacije za potrebe službe vanjskih poslova; bavi se odabirom i prevođenjem članaka iz stranog tiska, agencijskih vijesti, radija i TV postaja; koordinira internu i eksternu elektronsku komunikaciju; pohranjuje prikupljena izvješća u Službi u elektronskom i papirnatom obliku; obavlja poslove dnevnog informiranja Ministarstva i DM/KU RH; priprema izvješća koja se temelje na obrađenim prilozima iz domaćih i stranih medija; obavlja poslove prevođenja svih vrsta tekstova s hrvatskog na strane jezike i obratno kao i lektoriranje tekstova; obavlja poslove dnevnog informiranja službe vanjskih poslova; prati i analizira domaće i međunarodne novinske i elektronske medije i ostale otvorene izvore; planira i organizira praćenje i prevođenje iz tih izvora; obavlja poslove prevođenja; uređuje izvješća na temelju tako prikupljenih priloga; obrađuje i priprema posebna izvješća u svrhu informiranja službe vanjskih poslova; izrađuje periodične preglede medija za potrebe državnih dužnosnika Ministarstva, priprema i provodi komunikacijsku strategiju za informiranje javnosti o raznim aspektima integriranja Hrvatske u Europsku uniju te europskih integracija općenito; pruža komunikacijsku potporu procesu usklađivanja pojedinih europskih politika prije i nakon pristupanja Europskoj uniji; surađuje s drugim tijelima državne uprave, tijelima lokalne i područne (regionalne) samouprave i organizacijama civilnog društva u provođenju komunikacijskih aktivnosti o članstvu Hrvatske u Europskoj uniji i informira ih o spomenutim aktivnostima; informira opću javnost i interesne skupine o eurointegracijskim procesima; na području poslova iz svojeg djelokruga, organizira i provodi posebne projekte, promotivne aktivnosti i koordinira pripremu informativnih materijala; organizira i koordinira javne rasprave o članstvu Hrvatske u Europskoj uniji te obavlja i druge poslove iz svoje nadležnosti.

12. SAMOSTALNA SLUŽBA ZA PREVOĐENJE

Članak 96.

Služba za prevođenje, kao samostalna služba u sastavu Ministarstva, koordinira prevođenje pravne stečevine Europske unije na hrvatski jezik, te relevantnoga hrvatskoga zakonodavstva na jedan od službenih jezika Europske unije, nadzire uporabu hrvatskog jezika u institucijama Europske unije; izdaje službene verzije prijevoda propisa i vodi odgovarajuće baze podataka prijevoda; izrađuje vjerodostojnu hrvatsku inačicu zakonodavstva EU-a, kako bi se osiguralo da hrvatski postane jedan od službenih jezika EU-a; obavlja poslove prevođenja, redakture i lekture, odnosno koordinacije prevođenja, redaktura i lektura akata primarnog i sekundarnog zakonodavstva EU-a na hrvatski jezik, te relevantnih dokumenata Europskog suda; osigurava prevoditeljsku potporu službi vanjskih poslova, surađuje s institucijama EU-a na području prevođenja, pravne redakture te usuglašavanja termina s ciljem očuvanja hrvatskog jezično-pravnog izričaja; u okviru pristupanja RH EU-u također obavlja poslove prevođenja i redakture, te koordinacije prevođenja, redakture i lekture hrvatskih propisa i ostalih dokumenta za sastanke relevantnih institucija EU-a; dokumente vezane uz obvezu obavještavanja Europske komisije o ispunjavanju obveza RH; dokumentaciju koja se dostavlja Europskoj komisiji vezanu uz praćenje postupka povrede prava EU; a do ulaska RH u EU dokumentaciju vezanu uz praćenje provedbe SSP-a koja se dostavlja Europskoj komisiji kao i dokumente vezane uz sastanke tijela osnovanih SSP-om, te dokumente o samoocjeni napretka RH u ispunjavanju provedbe kriterija za članstvo u EU; priprema prijedloge za uspostavljanje jedinstvene terminologije EU-a; priprema i redovito ažurira pojmovnike terminologije EU-a na hrvatskom jeziku; unosi podatke u baze podataka u svrhu koordinacije svih područja rada prevoditelja i terminologa; unosi i održava sadržaj baze podataka prijevoda propisa EU-a na hrvatskom jeziku; unosi i održava sadržaj baze podataka prevedenih i redigiranih dokumenata pravne stečevine EU-a na europskoj bazi CCVista, unosi i održava sadržaj baze podataka prijevoda propisa RH na jednom od službenih jezika EU-a; održava suradnju sa stručnjacima iz pojedinih područja pravne stečevine i osniva i koordinira rad grupa za pravnu redakturu; organizira programe stručne izobrazbe za djelatnike Samostalne službe za prevođenje kao i za prevoditelje, redaktore i lektore koji rade kao vanjski suradnici putem seminara, konferencija i tečajeva, studijskih putovanja i sl.; priprema metodološke i ostale upute za rad za unutarnju uporabu u Samostalnoj službi, kao i za vanjske suradnike; priprema i provodi iskaz interesa za prevoditeljske, redaktorske i lektorske usluge vanjskih suradnika; potiče istraživački rad iz područja metodologije prevođenja i terminološke obrade; potiče unaprjeđivanje prevoditeljske struke, po ulasku Republike Hrvatske u Europsku uniju Samostalna služba nadzire i skrbi za uporabu hrvatskog jezika kao službenog jezika u Europskoj uniji i uspostavlja, kroz svoje koordinacijske aktivnosti u vezi s jezičnim pitanjima, usku međuinstitucionalnu suradnju, posebno između hrvatskih pismenih i usmenih prevoditelja i pravnika jezikoznanaca u institucijama EU-a i hrvatskih stručnjaka iz tijela državne uprave i akademske zajednice, a sve s ciljem osiguranja visoke jezične kvalitete i zaštite hrvatskoga jezika kao službenog jezika EU-a i očuvanja hrvatskog jezičnog identiteta u službenom komuniciranju s Europskom unijom; hrvatskim predstavnicima u institucijama EU-a kao i tijelima državne uprave pruža stručnu pomoć u jezičnim pitanjima i pitanjima stručne i pravne terminologije; obavlja poslove koordinacije prevođenja, jezične i stručne redakture i lekture, te jezične i pravne redakture i lekture kao i prevođenja na hrvatski ili engleski jezik dokumenata za potrebe suradnje Ministarstva i, prema potrebi, drugih tijela državne uprave s institucijama EU-a; na bilateralnoj razini pruža tehničku pomoć zemljama u regiji u području jezičnih pitanja prenoseći stečena iskustva, te obavlja i druge poslove iz svog djelokruga.

U Službi za prevođenje ustrojavaju se:

12.1. Odjel za prevođenje EU dokumenata;

12.2. Odjel za prevoditeljsku potporu službi vanjskih poslova.

12.1. Odjel za prevođenje EU dokumenata

Članak 97.

Odjel za prevođenje EU dokumenata obavlja poslove koordinacije prevođenja, jezične i stručne redakture i lekture, jezičnu i pravnu redakturu i lekturu prijevoda akata primarnog i sekundarnog zakonodavstva Europske unije, relevantnih dokumenata Europskog suda, dokumenata Vijeća Europe, te za potrebe suradnje s institucijama EU-a obavlja poslove koordinacije prevođenja, jezične i stručne redakture i lekture, jezičnu i pravnu redakturu i lekturu prijevoda propisa i akata Republike Hrvatske na engleski jezik, odnosno jedan od službenih jezika EU-a; izrađuje vjerodostojnu hrvatsku inačicu zakonodavstva EU-a; poslove koordinacije prevođenja, jezične i stručne redakture i lekture, te jezične i pravne redakture i lekture kao i prevođenja na hrvatski jezik dokumenata za potrebe suradnje Ministarstva i, prema potrebi, drugih tijela državne uprave s institucijama EU-a, uključujući dokumente za pretpristupno praćenje provedbe obveza RH iz pregovora, dokumente potrebne za usvajanje nacionalnih stajališta Republike Hrvatske kao i pripremne materijale za sastanke Vijeća Europske unije odnosno za sastanke Odbora stalnih predstavnika pri Europskoj uniji (COREPER I i COREPER II); usko surađuje s prevoditeljskim službama institucija EU-a s ciljem osiguranja visoke jezične kvalitete hrvatske inačice dokumenata čija je izrada u njihovoj nadležnosti i u tu svrhu djeluje kao koordinacijsko tijelo između prevoditeljskih službi institucija EU-a i tijela državne uprave i stručnih i znanstvenih institucija u Republici Hrvatskoj u jezičnim pitanjima i pitanjima stručne i pravne terminologije; hrvatskim predstavnicima u institucijama EU-a kao i tijelima državne uprave pruža stručnu pomoć u jezičnim pitanjima i pitanjima stručne i pravne terminologije; održava baze podataka u svrhu koordinacije svih područja rada prevoditelja, redaktora i lektora; stvara i održava baze podataka prijevoda propisa EU-a i drugih relevantnih dokumenata na hrvatski jezik; unosi i održava sadržaj baze podataka prevedenih i redigiranih dokumenata pravne stečevine EU-a na europskoj bazi CCVista; priprema i provodi iskaz interesa za prevoditeljske i lektorske usluge vanjskih suradnika; priprema metodološke i ostale upute za rad za uporabu u Samostalnoj službi, kao i za vanjske suradnike, te obavlja i druge poslove iz svog djelokruga.

12.2. Odjel za prevoditeljsku potporu službi vanjskih poslova

Članak 98.

Odjel za prevoditeljsku potporu službi vanjskih poslova osigurava prevoditeljsku potporu službi vanjskih poslova; obavlja poslove prevođenja, jezične i stručne redakture i lekture, jezičnu i pravnu redakturu i lekturu prijevoda akata i događanja za potrebe službe vanjskih poslova, uključujući i prevođenje svih vrsta tekstova s hrvatskog na strane jezike i obratno za sve ustrojstvene jedinice Ministarstva, kao i lektoriranje tekstova sastavljenih u Ministarstvu na stranim jezicima, te obavlja i druge poslove iz svog djelokruga.

13. SAMOSTALNA SLUŽBA ZA ZAJEDNIČKU VANJSKU I SIGURNOSNU POLITIKU (ZVSP) I ZAJEDNIČKU SIGURNOSNU I OBRAMBENU POLITIKU (ZSOP)

Članak 99.

Samostalna služba za Zajedničku vanjsku i sigurnosnu politiku (ZVSP) i Zajedničku sigurnosnu i obrambenu politiku (ZSOP) prati i analitički obrađuje zajedničku vanjsku, sigurnosnu i obrambenu politiku EU, te nadzire usklađenost stavova i politika Republike Hrvatske sa stajalištima i politikama EU; koordinira i nadzire pripremu nacionalnih stajališta za sastanke Vijeća za vanjske poslove; surađuje s Misijom, odnosno budućim Stalnim predstavništvom RH pri EU te daje potporu u radu zamjeniku ministra, kao i veleposlaniku pri Političko-sigurnosnom odboru u Bruxellesu; surađuje s registrom za NATO i EU oko distribucije EU dokumenata s područja ZVSP/ZSOP, te obavlja druge poslove iz svog djelokruga. Voditelj Samostalne službe ujedno obnaša dužnost europskog korespondenta.

14. INSPEKTORAT SLUŽBE VANJSKIH POSLOVA

Članak 100.

Inspektorat službe vanjskih poslova, kao samostalna služba u Ministarstvu, provodi nadzor rada DM/KU RH u inozemstvu i unutarnjih ustrojstvenih jedinica Ministarstva; provodi naknadne kontrole; provjerava i utvrđuje usklađenost poslovanja s međunarodnim konvencijama, zakonima, propisima, naputcima i utvrđenim internim procesima i postupcima, te misijom i ciljevima Ministarstva, kako bi se postiglo zakonito, djelotvorno, učinkovito, usklađeno i etično obavljanje poslova iz djelokruga rada; nadzire upravljanje ljudskim resursima, organizaciju rada i međuljudske odnose; vrši kontrolu poslovanja i propisane dokumentacije; provjerava način i kvalitetu komunikacije, prethodnih kontrola i izvješćivanja; utvrđuje stanje objekata u vlasništvu te način upravljanja povjerenom imovinom i sredstvima, stupanj opremljenosti DM/KU te unutarnjih ustrojstvenih jedinica, stanje sigurnosti i uvjete života i rada zaposlenih; zaprima informacije o pojavi nepravilnosti i sumnjama na prijevaru, poduzima potrebne mjere vezane uz nepravilnosti; utvrđuje činjenice i okolnosti mjerodavne za ocjenu zakonitosti postupanja; daje upute za pravilan, propisan i profesionalan rad; sastavlja izvješća o nadzoru s prijedlogom mjera za otklanjanje propusta, nepravilnosti i nezakonitosti; provjerava provođenje predloženih mjera; po potrebi priprema stručne podloge nadležnim službama za podnošenje prijava ili zahtjeva za pokretanje prekršajnih, kaznenih i postupaka za utvrđivanje odgovornosti za povredu službene dužnosti zbog nepravilnog i nezakonitog rada; podnosi godišnja izvješća; predlaže godišnje planove rada; surađuje s Kabinetom ministra i Uredom zamjenika ministra, osobama zaduženim za nepravilnosti u Ministarstvu, Samostalnim odjelom za unutarnju reviziju i ostalim ustrojstvenim jedinicama Ministarstva; te obavlja i druge poslove iz svog djelokruga.

15. SAMOSTALNI ODJEL ZA UNUTARNJU REVIZIJU

Članak 101.

Samostalni odjel za unutarnju reviziju provodi unutarnju reviziju ustrojstvenih jedinica Ministarstva i DM/KU u inozemstvu, daje stručna mišljenja i ima savjetodavnu ulogu u cilju poboljšanja poslovanja službe vanjskih poslova; procjenjuje sustave, procese i sustav unutarnjih kontrola na temelju upravljanja rizicima; provodi unutarnje revizije u skladu s najboljom strukovnom praksom i standardima unutarnje revizije, usklađenima s Međunarodnim standardima unutarnje revizije i kodeksom strukovne etike unutarnjih revizora; testira, analizira i ocjenjuje sustav unutarnjih kontrola unutar poslovnih procesa iz nadležnosti službe vanjskih poslova; provodi pojedinačne unutarnje revizije, izrađuje izvješća o obavljenim unutarnjim revizijama i daje preporuke ministru u svrhu postizanja veće učinkovitosti i djelotvornosti sustava; izrađuje strateške i operativne planove revizije; obavlja posebne revizije na zahtjev ministra; prati provedbu preporuka navedenih u izvješćima iz prethodno obavljenih revizija, te o tome izvješćuje ministra; izrađuje periodična i godišnja izvješća o radu samostalnog odsjeka i dostavlja ih nadležnim institucijama i osobama u skladu s važećim propisima; surađuje sa Središnjom harmonizacijskom jedinicom Ministarstva financija te joj dostavlja strateške i godišnje planove te godišnje izvješće; prati i predlaže stalnu edukaciju unutarnjih revizora u skladu s Međunarodnim standardima unutarnje revizije; procjenjuje praćenje provedbe preporuka Državnog ureda za reviziju, te obavlja ostale poslove iz svog djelokruga.

IV. KATEGORIZACIJA I USTROJ DM/KU

Članak 102.

Diplomatske misije RH se kategoriziraju u skladu sa sljedećim kriterijima:

– politička složenost, te težina i opseg posla koji diplomatska misija RH obavlja;

– diplomatska misija RH u zemlji primateljici koja je stalna članica Vijeća sigurnosti UN;

– diplomatska misija RH u zemljama članicama EU;

– diplomatska misija RH u zemljama članicama NATO-a;

– diplomatska misija RH u susjednim zemljama;

– diplomatska misija RH u zemlji sjedišta međunarodnih organizacija kojih je RH članica i koje se aktivno prate iz diplomatske misije RH;

– diplomatska misija RH u zemlji od značajnog gospodarskog interesa;

– diplomatska misija RH u zemlji s brojnim hrvatskim iseljeništvom.

Članak 103.

Konzularni uredi RH se kategoriziraju u skladu sa sljedećim uvjetima:

– obim i složenost poslova;

– zastupljenost hrvatskog iseljeništva;

– politički i gospodarski interes.

Članak 104.

DM/KU koji će biti osnovani u skladu s člankom 10. Zakona o vanjskim poslovima, kategorizirat će se u skladu s uvjetima iz članaka 102. i 103. ove Uredbe.

Popis kategorizacije DM/KU sastavni je dio ove Uredbe koji se ne objavljuje u »Narodnim novinama« (Prilog I.).

Članak 105.

Ustroj Misije Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu, uredit će Vlada RH posebnom Uredbom.

Članak 106.

Ustroj DM/KU, broj i struktura diplomatskog, konzularnog i administrativno-tehničkog osoblja, te ostala prava i obveze državnih službenika i namještenika u službi vanjskih poslova, utvrdit će se Pravilnikom o unutarnjem redu Ministarstva vanjskih i europskih poslova i Uredbom o plaćama, dodacima i naknadama u službi vanjskih poslova.

V. PRIJAM U SLUŽBU VANJSKIH POSLOVA ZA POJEDINE DRŽAVNE SLUŽBENIKE BEZ NATJEČAJA I OKVIRNI BROJ

Članak 107.

Natječaj nije obvezan za prijam u službu vanjskih poslova za pojedine državne službenike u Sektoru za komunikacije, distribuciju podataka i zaštitu, pod uvjetom da ispunjavaju uvjete za obavljanje određenih poslova, u skladu s Pravilnikom o unutarnjem redu Ministarstva vanjskih i europskih poslova.

Za ugovorno diplomatsko i administrativno-tehničko osoblje, te za državljane države primateljice, natječaj za prijam u službu vanjskih poslova nije obvezan pod uvjetom da ispunjavaju uvjete za obavljanje određenih poslova, u skladu s Pravilnikom o unutarnjem redu Ministarstva vanjskih i europskih poslova te da ispunjavaju određene sigurnosne uvjete koji su propisani posebnim Zakonom.

Članak 108.

Okvirni broj državnih službenika i namještenika u upravama, sektorima i ustrojstvenim jedinicama Ministarstva te DM/KU, sastavni je dio ove Uredbe (Prilog II.).

VI. POSEBNI POLOŽAJI U MINISTARSTVU

Članak 109.

U Ministarstvu se ustrojavaju posebni položaji – radna mjesta:

1. Glavni pravni savjetnik;

2. Savjetnik ministra;

3. Glasnogovornik.

Glavni pravni savjetnik za potrebe ministra i zamjenika ministra daje pravna mišljenja o općim i posebnim pitanjima međunarodnog javnog i privatnog prava, kao i mišljenja o drugim pravnim pitanjima s međunarodnim aspektom od značaja za Republiku Hrvatsku i službu vanjskih poslova te sudjeluje u međudržavnim pregovorima.

Savjetnik ministra daje stručna mišljenja za potrebe ministra i zamjenika ministra te sudjeluje u pregovorima po odluci ministra.

Glasnogovornik izvješćuje javnost o stavovima Ministarstva, te upravlja radom Samostalne službe za odnose s javnošću i informiranje.

VII. UPRAVLJANJE SLUŽBOM VANJSKIH POSLOVA

Članak 110.

Ministar predstavlja i upravlja službom vanjskih poslova.

Zamjenik ministra zamjenjuje ministra u upravljanju radom Ministarstva, a u slučaju njegove odsutnosti ili spriječenosti zamjenjuje ministra i obavlja i druge poslove koje mu povjeri ministar.

Pomoćnik ministra upravlja radom upravne organizacije ustrojene u sastavu ministarstva te obavlja i druge poslove koje mu povjeri ministar.

Članak 111.

Glavni tajnik Ministarstva upravlja radom Glavnog tajništva.

Načelnici sektora upravljaju radom sektora.

Tajnik kabineta upravlja radom Kabineta ministra.

Voditelj Ureda, u rangu tajnika Kabineta ministra, upravlja Uredom zamjenika ministra.

Glasnogovornik upravlja radom Samostalne službe za odnose s javnošću i informiranje.

Voditelj samostalne službe upravlja radom samostalne službe.

Voditelj samostalne službe upravlja Samostalnom službom za Zajedničku vanjsku i sigurnosnu politiku (ZVSP) i Zajedničku sigurnosnu i obrambenu politiku (ZSOP) i ujedno obnaša dužnost europskog korespondenta.

Voditelj službe upravlja radom službe.

Voditelj samostalnog odjela upravlja radom samostalnog odjela.

Voditelj odjela upravlja radom odjela.

Članak 112.

Šef diplomatske misije neposredno upravlja misijom, organizira rad misije i poduzima mjere radi obavljanja poslova iz djelokruga misije na osnovi naputaka i uputa ministra i zamjenika ministra, naredbodavac je za izvršenje primitaka i izdataka misije, te obavlja i druge poslove utvrđene Zakonom o vanjskim poslovima i drugim propisima.

Šef diplomatske misije odgovoran je za provedbu vanjske politike RH u državi primateljici, prati i usklađuje rad konzularnih ureda u državi primateljici, te poduzima mjere za usklađivanje njihova djelovanja u poslovima koji se tiču razvijanja međusobnih odnosa s državom primateljicom.

Šef diplomatske misije odgovara za svoj rad i rad diplomatske misije Predsjedniku Republike Hrvatske i ministru.

Članak 113.

Šef konzularnog ureda neposredno upravlja uredom, organizira rad ureda i poduzima mjere radi obavljanja poslova iz djelokruga ureda na osnovi naputaka i uputa ministra i zamjenika ministra te uputa šefa diplomatske misije, naredbodavac je za izvršenje primitaka i izdataka ureda, te obavlja i druge poslove utvrđene Zakonom o vanjskim poslovima i drugim propisima.

Šef konzularnog ureda odgovara za svoj rad i rad konzularnog ureda Predsjedniku Republike Hrvatske, ministru i šefu diplomatske misije u državi primateljici.

Članak 114.

Počasni šef konzularnog ureda djeluje po naputcima i uputama ministra i zamjenika ministra te uputama šefa diplomatske misije u državi primateljici.

Odredbe ove Uredbe o šefovima konzularnog ureda odgovarajuće se primjenjuju i na počasnog šefa konzularnog ureda.

Članak 115.

Ministar može osnovati Savjet Ministarstva kao savjetodavno tijelo za raspravljanje pitanja iz područja međunarodnih odnosa.

Za članove Savjeta imenuju se znanstveni i javni djelatnici koji su istaknuti stručnjaci iz različitih područja međunarodnih odnosa ili međunarodnog prava, a po potrebi i znanstveni djelatnici iz drugih područja koje imenuje ministar na vrijeme do opoziva ili zamjene.

VIII. PRIJELAZNE I ZAVRŠNE ODREDBE

Članak 116.

Pravilnik o unutarnjem redu Ministarstva vanjskih i europskih poslova ministar će donijeti uz suglasnost Vlade RH, u roku od 30 dana od dana stupanja na snagu ove Uredbe.

Članak 117.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva vanjskih poslova i europskih integracija te diplomatskih misija i konzularnih ureda Republike Hrvatske u inozemstvu (»Narodne novine«, br. 64/2008 i 18/2009).

Članak 118.

Ova Uredba stupa na snagu danom objave u »Narodnim novinama«.

Klasa: 023-03/12-01/03

Urbroj: 5030109-12-1

Zagreb, 19. siječnja 2012.

Predsjednik
Zoran Milanović, v. r.

PRILOG II.

OKVIRNI BROJ DRŽAVNIH SLUŽBENIKA I NAMJEŠTENIKA

|  |  |
| --- | --- |
| Kabinet ministra: |  |
|  | 10 |
| UKUPNO | 10 |
|  |  |
| Ured zamjenika ministra: |  |
| UKUPNO | 8 |
|  |  |
| Uprava za europske poslove |  |
| Sektor za bilateralne poslove sa članicama Europske unije | 1 |
| Služba za Zapadnu i Sjevernu Europu | 11 |
| Služba za Srednju, Istočnu i Južnu Europu | 12 |
| Služba za gospodarsku bilateralnu suradnju sa članicama Europske unije i EFTA-e | 11 |
| Sektor za politike Europske unije i koordinaciju priprema nacionalnih stajališta | 1 |
| Služba za COREPER I | 1 |
| Odjel za poljoprivredu i ribarstvo | 4 |
| Odjel za unutarnje tržište, zapošljavanje i socijalnu politiku, zdravlje, zaštitu potrošača, obrazovanje, kulturu, sport i mlade | 5 |
| Odjel za promet, telekomunikacije, energiju i zaštitu okoliša | 5 |
| Služba za COREPER II | 1 |
| Odjel za ekonomska, financijska, trgovinska i razvojna pitanja | 7 |
| Odjel za pravosuđe i unutarnje poslove | 3 |
| Odjel za Europsko vijeće i Vijeće ministara | 5 |
| Služba za EU institucije i horizontalna pitanja/politike | 1 |
| Odjel za EU institucije | 4 |
| Odjel za regionalne politike i projekte | 4 |
| Služba za praćenje ispunjavanja obveza iz pregovora o pristupanju RH EU u pretpristupnom razdoblju iSSP | 9 |
| UKUPNO | 85 |
|  |  |
| Uprava za bilateralne poslove |  |
| Sektor za izvaneuropske bilateralne poslove i Istočno partnerstvo | 1 |
| Služba za Sjevernu,Srednju i Južnu Ameriku | 1 |
| Odjel za Sjevernu Ameriku | 5 |
| Odjel za Srednju i Južnu Ameriku | 5 |
| Služba za Afriku, Aziju, Oceaniju, Rusku Federaciju i Istočno partnerstvo | 1 |
| Odjel za istočnu, južnu i jugoistočnu Aziju i Oceaniju | 5 |
| Odjel za Afriku iSrednji istok | 8 |
| Odjel za Istočno partnerstvo, Rusku Federaciju i srednju Aziju | 7 |
| Sektor za zemlje Jugoistočne Europe | 1 |
| Služba za zemlje Jugoistočne Europe | 1 |
| Odjel za susjedne zemlje (Bosna i Hercegovina, Crna Gora i Srbija) | 5 |
| Odjel za zemlje Jugoistočne Europe | 5 |
| Služba za regionalne inicijative i prekograničnu suradnju | 8 |
| Služba za gospodarsku bilateralnu suradnju | 12 |
| UKUPNO | 65 |
|  |  |
| Uprava za multilateralne poslove i globalna pitanja |  |
| Sektor za NATO i međunarodnu sigurnost | 1 |
| Služba za NATO | 11 |
| Služba za međunarodnu sigurnost | 8 |
| Služba za mirovne misije i operacije | 8 |
| Sektor za UN, globalna pitanja i međunarodne organizacije | 1 |
| Služba za globalna i UN politička pitanja | 11 |
| Služba za gospodarsku multilateralu, gospodarska i socijalna pitanja | 11 |
| Služba za ljudska prava i regionalne međunarodne organizacije i inicijative | 11 |
| Služba za međunarodnu razvojnu suradnju i humanitarnu pomoć | 11 |
| UKUPNO | 73 |
|  |  |
| Uprava za europsko pravo, međunarodno pravo i konzularne poslove |  |
| Sektor za europsko pravo | 1 |
| Služba za koordinaciju preuzimanja pravne stečevine EU i notifikaciju | 11 |
| Služba za pravo EU i vođenje prethodnog postupka povrede prava EU | 11 |
| Sektor za međunarodno pravo | 1 |
| Služba za međunarodno javno pravo i međunarodnopravna pitanja EU | 11 |
| Služba za međunarodne ugovore | 7 |
| Služba za granice | 6 |
| Sektor konzularnih poslova | 1 |
| Služba za međunarodnu pravnu pomoć | 11 |
| Služba za vize | 8 |
| Služba za državljanstvo i putne isprave | 13 |
| Služba za strance | 8 |
| UKUPNO | 89 |
|  |  |
| Glavno tajništvo | 1 |
| Sektor za pravne poslove i ljudske resurse | 1 |
| Služba za pravne poslove | 9 |
| Služba za upravljanje ljudskim resursima | 1 |
| Odjel za planiranje i razvoj ljudskih resursa | 5 |
| Odjel za radno-pravna pitanja | 10 |
| Odjel za administrativnu potporu | 50 |
| Sektor za komunikacije, distribuciju podataka i zaštitu | 1 |
| Služba za informatiku i telekomunikacije | 1 |
| Odjel za aplikativnu i sistemsku podršku | 10 |
| Odjel za informatičku podršku i telekomunikacije | 12 |
| Služba za distribuciju podataka i informacijsku sigurnost | 1 |
| Odjel za informacijsku sigurnost i distribuciju klasificiranih EU i NATO dokumenata | 6 |
| Odjel za distribuciju EU dokumenata | 5 |
| Odjel za distribuciju i pohranu nacionalnih dokumenata i IKOS | 24 |
| Služba za fizičku, tehničku zaštitu i zaštitu na radu | 34 |
| Sektor za financijsko-materijalne poslove | 1 |
| Služba za proračun | 11 |
| Služba za računovodstvo | 21 |
| Služba za nabavu | 12 |
| Služba za upravljanje imovinom i podršku službi vanjskih poslova | 12 |
| Služba za opće i tehničke poslove | 60 |
| UKUPNO | 288 |
|  |  |
| Diplomatska akademija | 1 |
| Odjel za obrazovanje o EU i izdavaštvo | 8 |
| Odjel za diplomatsko usavršavanje i pripreme za rad u DM/KU | 8 |
| UKUPNO | 17 |
|  |  |
| Samostalna služba za diplomatski protokol | 1 |
| Odjel za ceremonijal i posjete | 8 |
| Odjel za privilegije i imunitete | 8 |
| UKUPNO | 17 |
|  |  |
| Samostalna služba za analitiku i političko planiranje | 1 |
| Odjel za političku analitiku | 10 |
| Odjel za javnu diplomaciju | 8 |
| UKUPNO | 19 |
|  |  |
| Samostalna služba za odnose s javnošću i informiranje |  |
| Odjel za odnose s javnošću | 8 |
| Odjel za informiranje | 10 |
| UKUPNO | 18 |
|  |  |
| Samostalna služba za prevođenje | 1 |
| Odjel za prevođenje EU dokumenata | 16 |
| Odjel za prevoditeljsku potporu službi vanjskih poslova | 6 |
| UKUPNO | 23 |
|  |  |
| Samostalna služba za Zajedničku vanjsku i sigurnosnu politiku (ZVSP) i Zajedničku sigurnosnu i obrambenu politiku (ZSOP) |  |
| UKUPNO | 11 |
|  |  |
| Inspektorat službe vanjskih poslova |  |
| UKUPNO | 6 |
|  |  |
| Samostalni odjel za unutarnju reviziju |  |
| UKUPNO | 3 |
|  |  |
| Posebni položaji: |  |
| Glavni pravni savjetnik | 1 |
| Savjetnik ministra | 17 |
| Glasnogovornik | 1 |
| UKUPNO | 19 |
| Ukupno MINISTARSTVO | 751 |
|  |  |
| Diplomatske misije i konzularni uredi Republike Hrvatske |  |
| Diplomatsko osoblje | 325 |
| Administrativno-tehničko osoblje | 115 |
| Djelatnici sigurnosti | 50 |
| Namještenici |  |
| UKUPNO | 490 |
|  |  |
| Ukupan broj državnih službenika i namještenika u Ministarstvu | 751 |
| Ukupan broj državnih službenika i namještenika u DM/KU RH u inozemstvu | 490 |
|  |  |
| UKUPNO | 1241 |

Uredba, NN 10/2012-281